Neft və Sənaye Universitetinin rektoru: “Mən bu ali məktəbi nöqsanlardan təmizləyəcəm!” - MÜSAHİBƏ - modern.az\n6 Oktyabr 2015, 10:04 | MÜSAHİBƏ\nNeft və Sənaye Universitetinin rektoru: “Mən bu ali məktəbi nöqsanlardan təmizləyəcəm!” - MÜSAHİBƏ\nModern.az saytı “Danışır rektor” layihəsinə davam edir. Bu layihədə rektor həm rəhbərlik etdiyi ali məktəbin, həm də ölkə təhsilinin problemləri haqqında danışır.\nHəmsöhbətimiz cəmiyyətdə yaşananlara ziyalı kimi də münasibət bildirir. Layihənin budəfəki qonağı 2015-ci il sentyabrın 3-də Azərbaycan Dövlət Neft və Sənaye Universitetinə (keçmiş Neft Akademiyası) rektor təyin edilmiş professor Mustafa Babanlıdır.\n- Sentyabrın 3-də prezidentin sərəncamı ilə bu ali məktəbin adı dəyişdirildi. Düzdür, bu təhsil ocağının adı bir neçə dəfə dəyişdirilib. Sonuncu adı Azərbaycan Neft və Sənaye Universiteti oldu. Bu adın dəyişməsi hansı səbəbdən, hansı zərurətdən ortaya çıxdı?\n- Azərbaycan Dövlət Neft Akademiyasının adının dəyişdirilərək Azərbaycan Dövlət Neft və Sənaye Universiteti qoyulması cənab prezidentin bu ali məktəbə böyük etimadının göstəricisidir. Bu, nə ilə bağlıdır? Burada adda “neft” sözünün olması labüddür. Neft Azərbaycanın brendidir və ölkəmizin sənayeləşməsi bu adla bağlıdır. Azərbaycanda sənaye deyiləndə neft hasilatının sənaye üsulu ilə çıxarılması nəzərdə tutulub.\n1848-ci ildən bu yana Azərbaycan sənaye tutumlu texnologiyaların inkişaf nöqtəsidir. “Neft” sözündən sonra “sənaye” sözünün gəlməsi Azərbaycanın gələcəyi üçün innovativ tutumlu, yeni texnologiyalarla dolu sənaye müəssisələrində işləyəcək kadrların hazırlanması ilə bağlı universitetə qoyulan tələblərlə bağlıdır. Universitet gələcəyin mütəxəssisini hazırlamalıdır. Bu həm bakalavr, həm magistr, həm də doktorantura səviyyəsində olmalıdır.\nBu ali məktəbin potensialı çox böyükdür. Məhz ona görə də cənab prezident bu ali məktəbin adını dəyişdirərək mahiyyətinin də bu yöndə formalaşmasını bizim qarşımıza tələb qoyub. Sənaye dedikdə - burada həm neft, həm polad, həm maşınqayırma, həm də yüngül sənaye ola bilər. Sənaye çox geniş məfhumdur. Azərbaycan iqtisadiyyatının şaxələnməsini və qeyri-neft sektorunun inkişafını nəzərə alsaq görərik ki, doğrudan da hazırda Azərbaycanda görülən bütün işlər bu istiqamətdə həyata keçirilir. Azərbaycan Dövlət Neft və Sənaye Universiteti bu gün özünün üzərinə düşən məsuliyyəti tam dərk edir. Mən artıq bu bir ayda texniki işçilərdən savayı, bütün əməkdaşlarla, kollektivlə görüşmüşəm.\nKollektiv olaraq yığışıb cənab prezidentin bizdən nə istədiyini özüm şəxsən izah etməyə çalışmışam və bu insanların da hamısı məsuliyyəti dərk edir. Ümid edirəm ki, arada olan boşluqlar da qısa zamanda doldurulacaq və Azərbaycan Dövlət Neft və Sənaye Universiteti kimi iri addımlarla Azərbaycan sənayesinə qulluq edəcəyik.\n- Boşluqlar dediniz, gəlin bunun üzərində duraq. Hansı boşluqları nəzərdə tutursunuz?\n- Heç kimə sirr deyil ki, ali məktəblərdə neqativ hallar, etirazlar mövcud olub. Bu ali məktəbdə də bir çox boşluqlar yaranıb. Burada söhbət tədris prosesində olan rüşvətdən gedir. Söhbət rüşvətin artıq praktiki olaraq korrupsiyaya yaxınlaşmasından gedir, söhbət tədrisdə olan boşluqlardan gedir.\nYəni dərs keçilmədən pulların mənimsənilməsindən, rüşvət alınıb insanların ikinci ixtisasa qəbul olunmasından, ixtisasartırmada istehsalatdan gələn insanlardan rüşvət alınıb yerləşdirilməsindən gedir. Bu mövzunu uzatmaq mümkündür. Ancaq bütün yerlərdə rüşvət sentyabr ayının 3-dən birmənalı yığışdırılıb. Mənim üçün 1 manatla 100 manatın fərqi yoxdur. Bu məsələ tam yığışdırılmalıdır, yeni mühit yaranmalıdır, təzələnməlidir. Bunu reallaşdırmaq üçün universitetin tam potensialı var.\nBir məsələni diqqətinizə çatdırım: abituriyentlər daha çox birinci qrupda yüksək bal toplayıb ali məktəbə qəbul olunmağa başlayıblar. Tələbə Qəbulu üzrə Dövlət Komissiyasının bu ilə olan nəticələrini araşdıranda məlum oldu ki, bu universitetə 1977 nəfər abituriyent qəbul olunub. Bunların 116 nəfəri 600 baldan yuxarı - bir tələbəmiz 690 bal, 12 tələbəmiz isə 650 baldan çox toplayıb. Bu, universitetin potensialıdır.\nMən illər üzrə araşdırdım. Məlum oldu ki, illər üzrə də buna yaxın göstəricilər olub. Ancaq tələbələrlə görüşdükcə, müəyyən şeylərin şahidi oldum. Nümunə üçün bir misal çəkim. 583 bal toplayan bir tələbənin hərəkətlərindən hiss elədim ki, onun nəsə narazılığı var. Biz bunu yavaş-yavaş müxtəlif metodiki yollarla ələ alıb soruşanda, məlum oldu ki, tələbəyə ali riyaziyyatdan düzgün qiymət verilməyib.\nBu tələbə topladığı 583 balın mütləq əksəriyyətini - 25 sualın 25-ni də cavablandırmaqla riyaziyyatdan toplayıb. Universitetdə ona aşağı qiymət yazıblar və o insanı elə birinci kursdan sındırıblar. Bununla da onun həvəsini nəinki tədrisə, universitetə, bütövlükdə Azərbaycan təhsilinə azaldıblar. Mən boşluq deyəndə bunu nəzərdə tuturdum.\nElə səviyyəyə çatmalıyıq ki, heç bir müəllim tələbənin üzərində bu cür hökmlər çıxara bilməsin. Buna görə də sadaladığım boşluqları doldurmaq üçün qərara gəlmişəm ki, birinci kurslarda imtahanı testlə edim. Bu, nə üçün belədir? Düzünü desəm, test üsulunun özünə birmənalı yanaşmıram, o üsuldan xoşum gəlmir. Bu tapmaca sistemidir. Ancaq əgər tələbə 11 ilini bu sistemi oxuyub gəlirsə, qəbul imtahanını bu sistemlə verirsə, birdən-birə onu oda atıb yazılı imtahana salmaq düzgün seçim deyil. Mən şifahi və yazılı imtahanı alqışlayıram, ancaq keçid dövrü birinci kurslar üçün bu imtahanı elektron sistemlə, testlə verməlidir.\nBundan başqa, bir şey də deyim. Burada müəyyən kafedralarda tələbələrə yanaşma da fərqlənir. Birinci kursun tələbələrinə riyaziyyat, fizika, kimya, informatika, tarix kafedralarının yanaşması adekvat deyil. Bu kafedralardan onları qorumaq üçün hər birini əməkdaşlığa dəvət eləmişəm, toplayıb fikrimi izah eləmişəm.\nOnlara demişəm tələbələrlə fərdi, ciddi məşğul olmalıdırlar ki, onlar imtahanlarını rahat verə bilsinlər. Bizim fikrimiz onları öyrətməkdir, kəsmək deyil. Universitet tələbəyə təhsil verməlidir. İmtahan sistemi bu yolda bir mexanizmdir. İmtahanın mahiyyəti tələbənin imtahana qədərki biliyini qiymətləndirməkdən ibarətdir. Ona görə Nazirlər Kabinetinin qərarı ilə tələbələrdən oxuduqları semestr ərzində 3 dəfə qiymətləndirilmə aparılmalıdır. Bu qiymətləndirmə kollekvium şəklində aparıla bilər.\nO kollekviumları mərkəzləşdirilmiş qaydada da aparmaq qərarına gəldim. Belə ki, oktyabr ayının 25-30-u arası birinci kurslardan birinci mərkəzləşdirilmiş qaydada kollekvium, noyabr ayının 25-30-u ikinci, dekabrın 25-30-u üçüncü kollekvium keçiriləcək. Bu üç qiymət əsasında əgər müəllimin tələbələri qiymətləndirməsi üst-üstə düşməsə, mən bu qiymətlə də uşaqları imtahana buraxacağam. Uşaqlar həmin qiymətlərdən yararlanıb imtahanı verəcəklər. Bu, tələbələri hifz eləməkdən ötrü, qeyri-ciddilikdən qorumaq üçündür. O müəllimlər də görəcəklər ki, yanaşma birmənalıdır. Onlar da yəqin ki, özləri nəticə çıxaracaqlar.\n- Danışığınızdan belə bir nəticəyə gəldim: tələbəni hifz etməkdən ötrü mütləq cavan kadr olmaq lazımdır...\n- Bilirsiniz, bundan ötrü ən azı, ölkənin tələbəsini sevmək lazımdır. Bu cavanlığına, yaşlılığına baxmır. Həmin insan hər bir yerdə Azərbaycan gəncini qorumalıdır. Xüsusən də bilmək lazımdır ki, bu gənclərin hər biri cənab prezidentin seçicisidir. O kontekstdən baxanda deyə bilərik ki, cənab prezident təyinat verəndə bizləri xalqa qulluqçu göndərir. Rektoru da elm, təhsil sahəsində bu ixtisaslar üzrə metodikanı işləməyə, tədrisin təşkilinə, elmin təşkilinə qulluqçu kimi təyin edir. O insan da qulluq etdiyi sahələrdə birinci növbədə fikrində cənab prezidenti, sonra o səviyyədə də xalqını tutmalıdır. Gənclərin gələcəyini düşünməli, sonra da qərarlar qəbul etməlidir.\nİkinci tərəfdən, bugünkü Azərbaycan gəncinə qeyri-obyektiv yanaşılsa, o, nə ölkəsini, nə də hakimiyyətini sevər. Gənclərin ölkəmizi sevməsindən ötrü onlara qayğı göstərilməlidir.\n- Bildiyimiz kimi, dünya universitetlərinin müxtəlif ranqlı reytinq cədvəli olur. Çox təəssüf ki, Azərbaycan universitetləri həmin siyahılarda elə də yüksək pillədə qərarlaşmırlar. Adətən, Bakı Dövlət Universiteti, Qafqaz Universiteti, Xəzər Universitetinin adları belə siyahılarda yer tutur. Sizin yenicə rəhbəri təyin olunduğunuz universitetin adını o qədər də yüksək pillələrdə görmək olmur. Lakin vaxt var idi ki, bu ali məktəb SSRİ miqyasında brend sayılırdı. Ən çox xarici tələbə də məhz burada oxuyurdu. Hətta Anqolanın prezidenti Eduard Duş Santos də buranın məzunu olub. Siz universitetin həmin nüfuzunu yenidən özünə qaytarması üçün hansı işləri görəcəksiniz?\n- Universitetin hər hansı reytinq cədvəlinə düşməsi, yaxud düşməməsi, mənim üçün önəmli deyil. İş görüldükdə, avtomatik gəlib ora düşəcək. Ancaq universitetin keçmişinə qayıtsaq, görərik ki, keçmiş SSRİ-də həmişə birinci onluğa düşüb. Ən yaxşı halda 7-ci, ən pis halda isə 9-cu olub.\nDigər tərəfdən, bu ali məktəb keçmiş SSRİ-də xarici tələbələrin hazırlanmasına görə həmişə birinci üçlüyə düşüb. “Xalqlar Dostluğu” adlı bir universitet olub. Burda vaxtilə Nobel mükafatçıları Kurçatov, Landao kimi alimlər mühazirə deyib. Bu ali ocaqda vaxtilə Heydər Əliyev təhsil alıb, Baybakov oxuyub. Universitetin keçmişi ilə bağlı ancaq xoş xatirələr var. Brend kimi görmək üçün biz ancaq irəliyə baxmalıyıq, iş görməliyik.\nİlk növbədə birmənalı olaraq universitetdəki mənəvi mühiti yüksəltməliyik. Ancaq mahiyyətini gələcəyə daşımalıyıq. Mahiyyəti gələcəyə daşımaqdan ötrü keçmişdən bəhrələnməklə bir neçə işi ciddi, operativ görməliyik. Məsələn, əvvəla, cənab prezidentin 2007-ci ildə imzaladığı sərəncamla Azərbaycan vətəndaşlarının dünyanın aparıcı universitetlərində təhsil almaları üçün dövlət proqramı var. Bu sərəncam 2007-2015-ci illəri əhatə edirdi. Həmin proqramda göndərilən tələbələrlə, magistrlarla, doktorantlarla əlaqə qurub universitetə cəlb olunmasına çalışacağıq. Bu məsələ Azərbaycan Texniki Universitetində işləyərkən oranın rektoru professor Havar Məmmədov tərəfindən başlamışdı. Onun göstərişi ilə mən də bu işlə məşğul olurdum. Bu işlərlə bağlı bizim universitetdə də davamlı cəhdlər göstərilməlidir.\nO insanlar birinci növbədə bildiklərini, öyrəndiklərini burda oxuyan insanlara ötürməlidirlər. Onlar bura yeni mühit, kreativlik, yeni tədris metodikaları, yeni texnologiyalar, yeni yanaşmalar gətirməlidirlər. Tələbələri həmin o çirkabdan mahiyyətcə xilas etməlidirlər. Mən bu universiteti çirkabdan təmizləyəcəyəm. Tələbə, valideyn, müəllim, professor, rektor – hər biri öz yerində olmalıdır. Təhsildəki rüşvətin birmənalı olaraq qarşısı alınmalıdır. Bu problemə kompleks yanaşmaq lazımdır. Rüşvət sistemini darmadağın etməkdən ötrü yeni yanaşmalar olmalıdır, yeni təfəkkür formalaşmalıdır. Bu təfəkkürü dəyişməkdən ötrü yenilərlə əvvəlki yaşlı insanların sintezini qurmaq lazımdır. Yeni insan yaşlı alimin bildiklərini heç vaxt bilə bilməz. Sovet dönəmində buranın çox güclü təhsil bazası olub.\nÖlkədə o bazadan hələ də layiqincə yararlanmayıb. O insanların vəhdətini qurmaqdan ötrü beynimdə müxtəlif layihələr var. O layihələri də cənab Mikayıl Cabbarovla dəfələrlə müzakirə etmişik, onun diqqətinə çatdırmışam. O cümlədən, kreativ düşüncəli alimlərin hesabına texnologiyaların transferini təmin eləmək, sənayeyə tətbiqini təşkil etmək lazımdır. Texnologiyanı insan bilir, ideyalarını nə cür sənayeyə tətbiq eləməyini alim bilmir.\nBiz burda yardımçı olmalıyıq. İkincisi, bu cür alimlərin sayı məhduddur. Məsələn, indi bu ali məktəbdə 700-ə yaxın alim işləyir. Ancaq kreativ düşüncəli tələbələrin sayı çox olduğundanbiz bu işi STARTAP layihələri çərçivəsində həyata keçirməyi düşünürük.\nYəni sintez etməliyik. Bu işi aşağı və yuxarı kurs tələbələri, eləcə də magistrlərlə həyata keçirməliyik. Ancaq bir şərtlə, o gənc innovativ düşüncəli olmalıdır, o insan nəsə etməyə çalışmalıdır və o insan “Sədərək”də deyil, innovativ düşüncəli yeni yaranmış STARTAP müəssisəsində işləməyə başlamalıdır. Özünün yaratdığı müəssisədə işləməyə çalışmalıdır. Bu sistemi qura bilsək, belə müəssisələrin sayı artsa, iş yerləri də çoxalacaq, innovasiyalarla ölkəyə pul gələcək. Bu zaman universitetin brendə çevrilməsinə imkan olacaq.\n- Azərbaycan Milli Elmlər Akademiyasının bir neçə kimya profilli institutu var. Sizin universitet həmin institutlarla qarşılıqlı əməkdaşlığı inkişaf etdirəcəkmi? Planlarınızda belə bir şey var?\n- Bu məsələyə yanaşmam yenə birmənalıdır. Bunsuz mümkün deyil. Biz tək sənayedə işləyəcək insanları ortalığa çıxarmırıq. Bunların bir qismi elmlə də məşğul olmalıdır. STARTAP layihələri sırf sənayeyə yönəlib. Burada təhsil alanların bir qismi sözsüz ki, magistraturanı bitirdikdən sonra ali təhsil ocaqlarında və AMEA-nın müxtəlif institutlarında öz elmi fəaliyyətlərini davam etdirməklə məşğul olacaqlar və tədrisə cəlb ediləcəklər. Elə insanlardan nəinki tədrisdə, elmin bütün sahələrində elmi tutumlu layihələrin yerinə yetirməsi üçün yararlanacağıq.\nBurda layihələri AMEA-nın müvafiq institutları olmadan həyata keçirmək mümkün deyil. Biz həmin institutlarda universitetin baza kafedralarını yaratmağı düşünürük. Lakin bu kor-koranə, kağız üzərində qalan kafedralar olmamalıdır. Universitet olaraq həmin kafedralara müəyyən qədər məsrəflər verməyə hazıram. Lakin universitet həmin məsrəflərin qarşılığında dividentlər də götürməlidir. Yəni daha innovativ düşüncəli alimlərin burada tədrisə cəlb olunması, bizim doktorantların, magistrlərin burda öz elmi tədqiqat işlərini yerinə yetirməsi, tədqiqat laboratoriyalarında həmin cihazlarda işləməsinin təmin olunması vacibdir. Bu məsələyə mövqeyim birmənalıdır. Yaxın zamanda həmin institutlarla əməkdaşlıq edəcəyik.\n- Aydın məsələdir ki, indi durğunluq olsa da, kimya profilli institutlar nə vaxtsa inkişaf edəcək. Çünki bizdə bu elmlərin bazası var. Yusif Məmmədəliyev, Murtuza Nağıyev, Şəfayət Mehdiyev və başqa alimlərimiz bu bazanı formalaşdırıblar. Amma sizdən texniki sahənin professoru kimi yox, bir ziyalı, vətəndaş kimi soruşmaq istərdik: bizim humanitar profilli elmlərdəki durğunluq nə vaxt və necə aradan qalxacaq?\n- Mən bu sahə üzrə mütəxəssis deyiləm, ancaq yenə də bir ziyalı kimi mövqeyimi bildirim. Bilirsiniz, humanitar sahədə texniki sahədən fərqli olaraq inkişaf həmişə olub. Məsələn, şərqşünaslıq sahəsində bizim yaxşı kadrlarımız olub. Azərbaycan dili və ədəbiyyatı sahəsində də ziyalı alimlərimiz olub və bu gün də var. Ancaq durğunluq yaşanan müəyyən sahələr var. Məsələn, hüquqşünaslıq əsas elmi araşdırmalar baxımından zəif inkişaf edib. İqtisadiyyatın bəzi sahələri üzrə də durğunluq mövcuddur. Ancaq Azərbaycan tarixinin araşdırmaları ilə bağlı çox ciddi işlər görülüb.\nAzərbaycanda ensiklopedik araşdırmalarda cənab prezidentin tövsiyələrindən və sərəncamlarından sonra ciddi canlanma hiss olunur. Humanitar sahəni qaldırmaq daha rahatdır. O sahənin gələcəyinə texniki sahədən də nikbin baxıram. O sahənin qaldırılması üçün potensial texniki sahədən də çoxdur. Sadəcə, bir vətəndaş mövqeyi olmalıdır və ölkədə gedən proseslərə adekvat münasibət göstərilməlidir. Ölkənin brendi ola biləcək sahələr müəyyənləşdirilməlidir.\nAzərbaycan müstəqillik qazananda 30-a yaxın ali təhsilli adam olub. Bu gün Azərbaycanda 1800-dən artıq elmlər doktoru var. Azərbaycanın keçdiyi yolu heç bir ölkə keçməyib. Son 20 ildə bizdə nə qədər işlər görülüb. Ancaq inkişaf 2003-cü ildən sonra olub. Çünki neftdən böyük pullar o dövrdən gəldi və düşünülmüş siyasət elə vəziyyətə çatdırdı ki, neftin qiymətinin düşməsinə baxmayaraq, Azərbaycanda bu gün də insanlar texnika və texnologiyaya sərmayə qoya bilir. İnsanlar inkişaf etdirmək istədiyi sahələrə sərmayə qoymaq imkanına malikdir. Dünyanın heç bir ölkəsində belə şey yoxdur.\n- Sizin sələflərinizdən biri, bir zamanlar buranın rektoru olan, böyük alim Azad Mirzəcanzadənin maraqlı metodiki manevrləri, priyomları var idi. Adətən, sənaye, kimya profilli elmlərlə, humanitar, fəlsəfə elmlərini əlaqələndirirdi, sintez edirdi. Təbii ki, burada riyaziyyatçılar da oxuyurlar. Onların dünya ədəbiyyatı ilə mütaliəsində, humanitar sahə ilə münasibətlərində bir qədər çatışmazlıqlar var. Buna münasibətiniz necədir?\n- Maraqlı məsələyə toxundunuz. Milli Məclisin deputatı, yazıçı Hüseynbala Mirəlləmovu seçkilərə qatılmaq ərəfəsində dəvət elədim, onunla görüşdüm. Dedim ki, Hüsenybala müəllim, mən sizin “Xəcalət” əsərinizə qoyulan tamaşanı izlədim. Çox gözəl təəssürat oyatdı. Əgər orda yazdığınızla buradaki işləriniz uyğunluq təşkil eləsə, çox yaxşı olar. Tam əminliklə deyirəm, mənim nə onun rəhbərlik etdiyi kafedra, nə də özü ilə bağlı bir narazılığım var. Ancaq ümumi universitetdən söhbət gedir. Burada söhbət ümumi Azərbaycan ali təhsilindən, təhsilə yanaşmadan gedir. Hamı “Xəcalət” tamaşasına baxıb dərs götürməlidir. Alimlərimiz belə əsərlərə baxmalıdırlar. O əsərlər insanları oyatmalıdır. İnsanlar muğama, aşıq musiqisinə, dastanlara qulaq asmalıdırlar...\nBir nümunə deyim, bir neçə il öncə kimya sahəsində Nobel mükafatı “Nazik tədqiqatların incəsənətlə sintezi”nə imza atan bir alimə verildi. Təsəvvür edin ki, elektron mikroskopiyada tədqiqat üsulları ilə alınan substrukturların İslam incəsənəti, İslam arxitekturası ilə sintezini tapırlar. Bu, gözəllikdir. Texniki sahə ilə məşğul olanlar ancaq özlərinə qapılmamalıdırlar. Vaxtilə yaxşı riyaziyyatçılar musiqi bəstələyiblər, şeir yazıblar, hərtərəfli olmaq lazımdır.\n- Bu müsahibəni sizin tələbələr də oxuyacaq. Bir rektor kimi onlara kimləri oxumağı məsləhət görərdiniz?\n- Mən heç nəyi nə qadağan eləmək, nə də özüm onların beyninə nəyisə yeritmək istəməzdim. Ancaq bir neçə əsəri onlar mütləq oxumalıdırlar. Mark Tveni, Aleksandr Dümanı, Dostoyevskini oxumağı məsləhət görərdim. Tolstoyu, Cek Londonu oxusunlar. Yerli ədəbiyyatdan, əmim olduğu üçün demirəm, Vidadi Babanlının “Vicdan susanda” əsəri vaxtilə çox populyar olub, onu oxusunlar. Çox gözəl əsərdir. Orada elmi mühitin məişətlə qarşılıqlı əlaqəsi verilib. Amma Səməd Vurğunun, ondan əvvəlki yazar və şairlərin adını çəkməmək mümkün deyil. Onlar dünya çapında artıq öz sözlərini deyiblər.\nBu gün gənc nəsil arasında da yaxşı yazanlar var. Onların oxunmaması, qəbul olunmaması, ancaq informasiya texnologiyalarının inkişafı ilə bağlıdır. Bugünkü mühit informasiyanı o qədər tez alır ki, artıq onlar üçün heç nə maraqlı deyil, vaxt itirmək istəmirlər. Onlara internet vasitəsilə məlumat almaq daha asandır, daha maraqlıdır, nəinki gedib hansısa kitabı almaq. Amma bunların da fəsadları var.\nO əsər oxunmayanda gənc öz fikrini ifadə etmir, yaza bilmir. Əsər oxumadan genişlənə bilmir. Mən Bakıda fizika-riyaziyyat təmayüllü məktəbdə oxumuşam. Yadımdadır, o vaxtı Səltənət adlı müəlliməmiz var idi. 10-cu sinifdə 52 kitab oxumuşdum. Biz o vaxt fizika-riyaziyyat təmayülündə oxuyurduq, fizika ilə məşğul olurduq. Bizim nə oxumağımız bu insan üçün maraqlı deyildi. Ancaq o bilirdi ki, hansı əsərin harasını oxumamışıq, oradan suallar verirdi.\nOrdubadinin “Gizli Bakı” əsərini oxuyanda mən o qədər şey götürmüşdüm. Yaxud da Cabbarlının “1905” əsərinin adını çəkək. Bunların arasında Mirzə İbrahimovun da, Əli Vəliyevin də əsərləri var idi. İndi soruşun görün bizim şagirdlər orta məktəbdə neçə əsər oxuyub? Mən başa düşürəm ki, “İnstagram”, “Facebook”,”Twitter” də gözəldir. Amma onlar ümumi işimizə xidmət etməlidir. İnformasiya baxımından köməyimizə yetməlidir. Ancaq öz tariximizi,ədəbiyyatımızı da paralel bilməlidir gənc nəsil. Məsələn, İsa Hüseynovun əsərlərini oxumadan, onun “İdeal”ını oxumadan hara getmək olar? Azərbaycanlı olmaq mümkün deyil. O cür şəxsiyyətlə yaşayıblar 20-ci əsrdə, 21-ci əsrin əvvəllərində, ancaq Azərbaycan ədəbiyyatına nə boyda töhfələr veriblər...Tələbələrə tövsiyə edirəm ki, heç olmasa götürüb İsa Muğannanın “İdeal”romanını oxusunlar.


İspaniya barədə xəbərlər - AZƏRBAYCAN24\n“Zəngəzur dəhlizinin açılması barədə razılığa gəldik” – İlham Əliyev\nƏrdoğan: “Belə sülh olmur, siz ancaq terror təşkilatları ilə əl-ələ gəzməyi bacarırsınız”\nBakıda keçmiş işçisi şirkət rəhbərini aldadaraq 32 min manat alıb\nTürkiyə öz vətəndaşını BKS-ə göndərməyə hazırlaşır\nTufana görə Naxçıvana gedən təyyarə geri qayıtdı\nRusiya və Ermənistan XİN başçıları demarkasiya ilə bağlı komissiyanın yaradılmasından danışıblar\nAçar sözlər: İspaniya\nBy: nbot - 22/05/2022\nİspaniya hökuməti Avropa İttifaqına daxil olmayan ölkələrdən gələnlər üçün krallığa giriş qaydalarını yüngülləşdirib. Bu barədə ölkənin rəsmi hökumət qəzetində dərc olunan qərarda deyilir. Qərara görə, İspaniyaya daxil olmaq üçün koronavirus…\nXəbər By: nbot - 20/05/2022\n“Meymun çiçəyi” virusu nədir? – Simptomları\nBu il Avropadan sonra “Meymun çiçəyi” virusuna ilk dəfə ABŞ-da rast gəlinib. Virus ABŞ-da bu yaxınlarda Kanadaya səfər etmiş bir kişidə aşkar edilib. Çərşənbə günü İspaniyada 23 nəfərdə “Meymun çiçəyi”…\nBy: nbot - 19/05/2022\nBu gün, mayın 19-da NATO-nun Brüsseldəki mənzil-qərargahında Alyansın ali hərbi orqanı olan Hərbi Komitənin iclası keçiriləcək. Bu barədə qurum məlumat yayıb. İclasa Hərbi Komitənin sədri admiral Rob Bauer rəhbərlik edəcək….\nBy: nbot - 18/05/2022\nİspaniyada avtobus aşıb, 2 nəfər ölüb, 16 nəfər xəsarət alıb\nİspaniyada avtobusun iştirakı ilə baş vermiş yol-nəqliyyat hadisəsi nəticəsində 2 nəfər ölüb, 16 nəfər xəsarət alıb. Yerli işçiləri daşıyan avtobus Əndəlus muxtar vilayətinin Pedrera yaşayış məntəqəsində çevrilib.\nİspaniya səfiri Rusiya XİN-ə çağırılıb\nİspaniya səfiri Markos Qomes Martines Rusiya Xarici İşlər Nazirliyinə çağırılıb. Məlumatı İspaniya Xarici İşlər Nazirliyi də təsdiqləyib.\nXəbər By: nbot - 15/05/2022\nİspaniya Ukraynanın əvəzinə “Avroviziya 2023″də ev sahibi olmağı təklif edir\n“Əgər Ukrayna 2023-cü ildə “Avroviziya” Mahnı Müsabiqəsinə ev sahibliyi edə bilməyəcəksə, İspaniya onu öz ərazisində keçirməyə hazırdır”. Bu barədə İspaniyanın RTVE dövlət teleradio şirkətinin kommunikasiyalar üzrə direktoru Mariya Eysagirr bildirib:…\nBy: nbot - 07/05/2022\nİspaniyada partlayışda xəsarət alanların sayı artıb, ölən var\nİspaniyanın paytaxtı Madrid şəhərinin mərkəzində yerləşən evlərdən birində ötən gün baş verən partlayış nəticəsində yaralananların sayı artıb. Məlumata görə, hadisə zamanı 19 nəfər yaralanıb, daha 1 nəfər həlak olub. Bina və…\nBy: nbot - 06/05/2022\nİspaniyada binada partlayış olub, 17 nəfər yaralanıb\nİspaniyanın paytaxtı Madrid şəhərinin mərkəzində yerləşən evlərdən birində partlayış nəticəsində 17 nəfər yaralanıb. Məlumatı TASS yayıb. Bildirilib ki, binanın sakinləri təxliyə edilib. Hadisənin səbəbi məlum deyil. İlkin məlumata görə, hadisə…\nXəbər By: nbot - 04/05/2022\nRusiya Finlandiya və İsveçə NATO ilə bağlı xəbərdarlıq edib\nRusiya Finlandiya və İsveçə NATO ilə bağlı xəbərdarlq edib. Bunu Rusiya Xarici İşlər Nazirliyinin sözçüsü Mariya Zaxarova İspaniyanın ABC qəzetinə müsahibəsində deyib . Onun sözlərinə görə, Finlandiya və İsveç ittifaqa…\nBy: nbot - 29/04/2022\nİspaniya Ukraynaya 200 ton hərbi yük göndərib\nİspaniya hökuməti Madridin Ukraynaya göndərdiyi 200 ton hərbi yükün təyinat yerinə daşındığını açıqlayıb. Bu barədə AP məlumat yayıb. İspaniya Müdafiə Nazirliyi bildirib ki, “İsabel” gəmisi daha əvvəl bu yükləri Polşaya…\n1 2 3 4 5 6 … 136 Növbəti »\nRüstəm Muradovun Ukraynada öldürülməsi xəbəri ilə bağlı açıqlama\nƏliyevlə Paşinyan yolların açılması və gömrük məsələlərində razılığa gəldilər\n“Müharibə başlayandan görüşməmişdik”\n23:09 “Zəngəzur dəhlizinin açılması barədə razılığa gəldik” – İlham Əliyev\n22:56 İlham Əliyev Ərdoğana zəng etdi\n22:23 Rusiya və Ermənistanın XİN başçıları İrəvan-Bakı münasibətlərini müzakirə ediblər\n22:20 Ərdoğan: “Belə sülh olmur, siz ancaq terror təşkilatları ilə əl-ələ gəzməyi bacarırsınız”\n22:12 Türkiyə lideri: “Mənim üçün artıq Mitsotakis adlı şəxs yoxdur”\n22:09 Bakıda keçmiş işçisi şirkət rəhbərini aldadaraq 32 min manat alıb\n22:02 Türkiyə öz vətəndaşını BKS-ə göndərməyə hazırlaşır\n21:47 Ərdoğan: “Türkiyə sərhədlərində antiterror əməliyyatlarına başlayacaq”\n21:41 Türkiyədə avtobus qəzaya uğrayıb, onlarla insan xəsarət alıb\n21:24 Tufana görə Naxçıvana gedən təyyarə geri qayıtdı


Bakı-2015: Taekvondo üzrə Azərbaycan yığması Avropanın ən güclü komandasıdır\n[ 19 İyun 2015 23:23 ]\nBakı-2015 I Avropa Oyunlarının taekvondo yarışları başa çatıb\nBakı-APA. Bakı-2015 I Avropa Oyunlarının taekvondo yarışları başa çatıb. Apasport.az saytının məlumatına görə, dörd gün ərzində 8 dəst medal öz sahibini tapıb.\nQeyri-rəsmi komanda hesabında Azərbaycan yığması yarışa qatılan bütün rəqiblərini qabaqlayaraq, Avropa Oyunlarının ən yaxşısı adına yiyələnib. Hesabında 3 qızıl, 1 gümüş və 1 bürünc olan taekvondo millimiz mükafat qazanan 13 ölkə arasında ən yaxşı nəticə göstərib.\nİkinci sırada Böyük Britaniya millisi qərarlaşıb. Onlar 3 medal qazansalar da, əyarına görə digər komandaları arxada qoyublar. Azərbaycan yığması ilə eyni sayda medal qazanan və 3 dəfə finalda üz-üzə gəlib, yalnız birində uduzduğumuz Rusiya siyahıda ilk “üçlüyü” qapayır. Ümumilikdə isə medal qazanan 13 ölkədən yalnız 5-i çempionluq sevinci yaşayıb.\nQeyd edək ki, taekvondoçularımızdan Ayxan Tağızadə (68 kq), Milad Beiqi Harçeqani (80 kq) və Radik İsayev (+80 kq) Avropa Oyunlarını çempion kimi başa vurublar. Yalnız finalda uduzan Fəridə Əzizova (67 kq) 2-ci yeri tutduğu halda, Patimat Abakarova (49 kq) “bürünc”lə kifayətlənib.\nXəbərin orijinal ünvanı: http://az.apa.az/news/387856\nBakı-2015 Taekvondo üzrə Azərbaycan yığması Avropanın güclü komandasıdır


Azərbaycanın tarixi və mədəniyyəti haqqında məlumatların dünya ictimaiyyətinə çatdırılmasında böyük rolu olan “İRS” jurnalının Azərbaycan Xalq Cümhuriyyətinin 100 illiyinə həsr olunmuş xüsusi nömrəsi fransız dilində nəşr edilib.\nJurnalın bu nömrəsində baş redaktor Musa Mərcanlının Azərbaycan Xalq Cümhuriyyəti ilə bağlı ön sözü, Azərbaycanın Fransadakı səfiri Rəhman Mustafayevin “Azərbaycan-Fransa tərəfdaşlığı: yeni mərhələ üçün yeni məqsədlər” adlı məqaləsi dərc olunub.\nXalq Cümhuriyyətinin maliyyə naziri olmuş Əbdüləli bəy Əmircanovun nəvəsi Alev Ebuziyya-Siesbye jurnala müsahibəsində bolşeviklərin hakimiyyətə gəlişindən sonra babasının Türkiyəyə getməsindən, pərən-pərən düşmüş ailə üzvlərinin çəkdiyi əziyyətlərdən danışıb.\nNəşrdə Cümhuriyyətin tanıdılması ilə bağlı Paris Sülh Konfransında iştirak etmiş həmvətənlərimizdən də söz açılıb.\n“İRS”in xüsusi nömrəsində fransızdilli oxuculara Azərbaycanın tarixi, coğrafiyası, Xalq Cümhuriyyəti, Dağlıq Qarabağ münaqişəsi, Qarabağ atları, ölkəmizin multikultural məkan olması haqqında geniş məlumat verilir.


Sosial şəbəkələrin erməni seqmenti "toy-bayram” içindədir. Erməni lobbisinin təsiri altında olan ABŞ prezidenti Bayden "soyqırım” ifadəsini işlədib. Ermənilər neçə illik arzularına çatıblar. Bu "zavallı və əzabkeş” millətə axır ki, bir "yiyə duran” tapıldı. Türklərdən qisas almaq niyyətləri guya gerçəkləşməyə doğru gedir. Əslində isə Mövlud Çavuşoğlunun təbirincə desək, Bayden soyqırım ifadəsini işlədərsə,bundan böyük faciə düzəltmək lazım deyil: "Ona qalsa, bəzi Qərb ölkələrinin parlamenti "erməni soyqırımı”nı tanıyıb, bu, nəyi dəyişib ki?” Birinci Dünya Müharibəsi illərindəmillətçi erməni quldurlarının Osmanlının arxa cəbhəsində dövlətə qarşı təşkil etdikləri təhlükəli və xain qiyamın dövlət tərəfindən sakitləşdirilməsi və onların bir qisminin ölkənin ucqarlarına köşürülməsi hadisəsi baş vermişdi ki, bu prosesdə müəyyən səbəblərdən həlak olanlar olmuşdu. Rus zabiti Tverdoxlebovun xatirələrində 1915-ci ildə rus ordusunun kölgəsində gizlənən erməni quldurlarının Ərzurumda yerli türk əhaliyə qarşı törətdikləri cinayətləri oxuduqca adam dəhşətə gəlir. Erməni əsilli müasir ukraynalı tarixçisi Filip Ekozyans babasının danışdıqlarını yazıya alıb: "Rus qoşunlarının geri çəkilməsindən sonra kəndimizdəki 25 ailədən 10-12-si divan tutulacağından qorxub kəndi tərk etdilər. Türklər isə onları yemək və paltarla təmin edibsalamat getmələri üçün adamlar da qoşurdular. Təəssüf ki, kəndi tərk edənlərin çoxu-türklər də daxil olmaqla soyuqdan və aclıqdan, bəzi quldur dəstələrinin hücumlarından həlak oldular”. "Soyqırım” problemi araşdırmış Amerikalı tədqiqatçılar C.Makkarti və K.Makkarti arxiv sənədlərərini öyrəndikdən sonra yazırdılar: "Soyqırımı, həqiqətən olubmu? Osmanlıların hərəkətinə görə çətin inanmaq olar ki, soyqırımı barədə hər hansı bir əmr olsun. Bəs onda İstanbulda, İzmirdə yaşayan on minlərlə erməni əhalisi niyə soyqırımına məruz qalmayıb? Şərqi Anadoluda Türkiyə hökumətinin təşkil etdiyi heç bir soyqırımı olmayıb”. XX əsrin 80-ci illərində Reyqanın müşaviri olmuş Bryüs Feyn qeyd edirdi ki, prezident Reyqanın tapşırığına əsasən Avropa ölkələrinin hərbi arxivlərində və Osmanlı arxivlərində apardığımız araşdırmaların nəticəsi olaraq erməni genosidinin tamamilə əsassız olması qənaətinə gəldik. 1915-ci ildə ermənilərdən daha çox türklər öldürülmüşdür. ABŞ-da prezidentlərin erməni "soyqırımı”ndan şou düzəltmək ənənəsinin 40 illik tarixi var. 1978-ci ildə ilk dəfəCimmi Karter 1915-ci ildə Osmanlı Türkiyəsində baş vermiş hadisələrlə bağlı çıxış edib. 1993-2001-ci illərdə B. Klintonun prezidentliyidövründən isə bu, hər il aprelin 24-də təkrarlanan "ənənəyə” çevrilib.ABŞ-ın 42 ştatında "erməni soyqırımının” tanınması, Nümayəndələr palatasında ermənipərəst deputatlardan ibarət çoxluğun hər il haray- həşirlə "soyqırım” məsələsini gündəmə gətirməsi lobbitərəfindən onlarınsatın alınmasının göstəricisidir və Amerika demokratiyasının deformasiyaya uğramasının təzahürlərindən biridir.\nBelə olmasaydı Türkiyə prezidentinin məşhur "Bu məsələ siyasilərin yox, tarixçilərin işidir, arxivlərimizi açaq, tarixçilərə imkan yaradaq. Onda kimin kimə qarşı soyqırım törətməsi üzə çıxacaqdır” məntiqli çağırışına anlayışla yanaşardılar və məsələ də həll olub qurtarardı. Amma yox, qondarma soyqırımı siyasiləşdirib Türkiyəyə qarşı daimi təzyiq vasitəsi kimi istifadə etmək onlar üçün daha sərfəlidir. Belə olan halda elə Amerikanın (anqlo-saksonların) XVII-XVIII əsrlərdə İrokez, Delavar, Apaçi və nəsli yer üzündən silinmiş bəzi digər aborigenlərə qarşı törətmiş olduğu qırğınlar nədən soyqırım sayılmasın? Onların XX əsrin 60-cı illərində Koreyada, Vyetnamda, 2000-ci illərin əvvəllərində İraqda törətdikləri əsil soyqırım hadisələri idi-konkret bir xalqın məhv edilməsinə yönəlmiş və qabaqcadan planlı şəkildə təşkil olunmuş dövlət siyasəti idi.1945-ci ildə Yaponiyanın Hirosima və Naqasaki şəhərlərinə atdıqları atom bombaları bir neçə dəqiqəyə yüz minlərlə insanın məhvinə, sağ qalanların uzun müddətli dəhşətli əzablara dözərəkyaşamalarına səbəb olmuşdu.\nBəşəriyyətə, insanlığa qarşı cinayətlər törətmiş bir ölkənin rəhbərlərinin Türkiyəni soyqırımda ittiham edib təzyiq altında saxlamaq cəhdlərinin heç bir nəticə verməyəcəyi aydındır. Bu ilk növbədə beynəlxalq hüquqda günahsızlıq prezumpsiyasının Türkiyəyə münasibətdə pozulması anlamına gəlir, yəni məhkəmənin qanuni qüvvəyə minmiş qərarının olmadığı halda Türkiyə dövləti açıq-aşkar konkret bir cinayətdə ittiham olunur.\nBu da onun beynəlxalq məhkəməyə müraciət edərək təzminat tələb etməsinə, ondan üzr istənilməsinə nail olunmasına və s. obyektiv şərait yaratmış olur. Türkiyənin ABŞ-ın bu davranışlarının ardınca bəzi region ölkələri ilə münasibətlərində müəyyən dəyişikliklər edəcəyini, daha qətiyyətli və müstəqil xarici siyasət yürüdəcəyini (o cümlədən İncirlik hərbi bazası ilə bağlı) gözləmək olar. Ermənilərin və ermənipərəstlərin əlində oyuncağa, girovaçevrilmiş ABŞ dövləti və onun prezidenti Baydenin davranışları isə siyasi riyakarlıq nümunəsi kimi onların nüfuzuna öz əlləri ilə vurulmuş bir zərbədir.\nNeftçala rayon ziyalısı, müəllim


Eldar Kərimov - Yaşamaq Üçün Ölənlər\nHeç kim bir-birinə ölüm arzulamaz bu həyatda. Sadəcə düşmənlərə rəva bilinər bu qorxulu reallıq.Ölüm hər kəsin ən son düşündüyü bir hadisə olaraq qəbul edilər. Hər kəsə fərqli şəkillərdə gələr ölümlər. Ölümün rənginin qara olduğunu düşünər insanlar. Ölənlərin arxasından qara libaslara bürünər sevdikləri. Ölən insanların otaqlarına girilməz aylarla, bəlkə də illərlə. Arxada buraxdıqlarının gözlərində canlanar onların hər hərəkətləri. Qulaqlardan getməz aylarla səs-sədaları. Əşyalarına sarılıb göz yaşları tökər insanlar. Gözlərdə yaş, ürəklərdə qəm buraxar ölümlər. Sevənlər arasına ayrılıq toxumu ölümlərlə səpilər.\nÖlənlərin arxasından ilk günlər hönkürərək ağlamalar ara-sıra göz yaşlarına çevrilər günlər keçdikcə. Ölənləri ölü kimi düşünər sağ qalanlar. Onların öldüklərinə və hər şeyin onlar üçün çətin olduğuna inanar insanlar. Onların bağışlanması üçün əl açıb dua edər yerdə qalanlar. Torpağın soyuqluğu zamanla soyudar aradakı isti sevgiləri.Yavaş-yavaş unudular onlar. Sahibsiz görünər məzar daşları. İllərlə ziyarətə möhtac qalar qəbirləri. Canını, ömrünü verdiyi insanlar tərəfindən soyuq torpaqlara gömülüb sahibsizliyə məhkum edilər ölülər. Arxada buraxdıqları əşyalar paylanar insanlara. Evdə ölüdən heç bir şey qalmasın deyə. Məzarı üstündə dayanan əzizlərinə əli çatmaz onların. Səslərini duyura bilməzlər sevdiklərinin qulaqlarına. Təklik və qaranlıq sarar məzarlarının içini. Ömrü boyu evdə tək başına qalmağa qorxanlar, vahiməli məzarlıqlarda və yalnız başına öz məzarlarında tərk edilərlər. Ata, ana deyib səslənər əzizlərinə ölənlər. Ona dayaq olub onu qoruyanlara ehtiyac duyarlar torpaqlar altında. Ancaq nə onları duyacaq qulaqlar olar, nə də onların çıxaracaq səsləri. Hər şey bir anın içərisində dəyişər. Anlamadığın, bilmədiyin bir həyatla üz-üzə qalarsan ani qərarla.\nÖlənlər nə düşünür görəsən? Bəlkə də onlar arxada buraxdıqlarını ölü kimi görürlər. Onların ölümündən az sonra onları unutduqları üçün. Onların ayrılığına deyil onlardan sonra yaşayacaqları problemlərə sinə gərə bilməyəcəkləri üçün ağladıqlarına görə. Öldükdən sonra sənə hər zaman can deyənlərin vəfasızlığını görmək də acıdır əslində. Səni əbədiyyən unutmayacağını zənn etdiyin insanlar tərəfindən unudulmaqdır əsl ölüm. Bəlkə də ölənlər öldüklərində deyil öldüklərindən sonra gördüklərinə dözə bilmədikləri üçün ölürlər.\nBu bir həqiqətdir ki, ölümü sevməyənlərlə birlikdə sevənlər də var. Ona qucaq açıb sevə-sevə gözləyənlər və ona doğru qaçanlar da. Bu dünyada görmədiklərini ölümdə görəcəklərini zənn edənlər də var. Öz canlarına qıyıb ölümə tələsənlər də. Ölüm əslində insanların haqqında heç bir zaman düşünmək istəmədikləri, ancaq çətin anlarında ilk düşündükləri bir hadisədir. İnsanlar dünyanın qaranlıqlarından çıxmaq üçün ölümün zülmətinə üz tutarlar. Bəlkə gedəcəkləri yerdə daha rahat olarlar deyə. Əslində insanlar ölümdə qurtuluş gördükləri üçün deyil, ölümlə bu dünyadakı hər şeydən qopduqları üçün ölümü seçərlər. Bu dünyada yaşamağı ölüm, ölümü isə yaşamaq kimi qiymətləndirər ölümə gedənlər.\nSözümün əsası isə odur ki, bizim yolumuz ölümə, ölümün də yolu bizə sarıdır. O bizdən ayrı, bizlər də ondan ayrı deyilik. Hər an, hər yerdə bədənlə ölümün qovuşması mümkündür. Nə onun bizdən qaçışı, nə də bizim ondan qaçışımız var. Ölüm mələyinin bizə yaxınlaşması bir göz qırpımı qədər yaxındır. Hər meyvənin öz mövsümü olduğu kimi, hər canın da, ölüm üçün bir vaxtı vardır. Bu vaxtı tələsdirmək nə ölənin, nə də onun sevdiklərinin xeyrinədir. Yaradanın razı olmadıqlarına, insanların razı olub yönəlmələri Yaradanla yaradılan arasında bir xüsranın başlanğıcıdır. Ən azından sevdiyimiz insanlara bu dünyada yaşamaq üçün verəcəyimiz şans, ölümlərinə yaradacağımız şəraitdən çox olmalıdır. Onlara ölmək üçün verəcəyimiz hər bir səbəb, qarşıda bizi gözləyən cəzanın ağırlığından xəbər verir əslində.Bir şeyi də unutmayaq ki, bu dünyada ölmək üçün yaşamaq, yaşamaq üçün ölməkdən yaxşıdır. Çünki ölüm hər zaman vardır. Ondan geri dönüş isə mümkünsüzdür.\nHits: 1098 clicks


31 Dekabr 2017 12:43\nSuriyada "Əhrarü Şam" radikal islamçı qruplaşmasının tərkibində Bəşər Əsəd rejiminə qarşı döyüşən Azərbaycan vətəndaşı, 2000-ci illərin əvvəllərində "Qarabağ partizanları" işinə görə həbs edilmiş Rövşən Paşayev İdlibdə ölüb.\nRadikal islamçılara yaxın türk saytı "Timetürk.com" onun ölümü ilə bağlı nekroloq yayıb.\nOrada deyilirdi ki, dini ləqəbi "Ömər" olan Rövşən Paşayev Tərtərdə anadan olub və yaşayıb. Qarabağ müharibəsi başlayanda polis sıralarında ermənilərə qarşı döyüşüb. 2000-ci illərin əvvəllərində radikal vəhabilərin sırasına qoşulub və bir müddət Çeçenistanda döyüşüb.\n2005-ci ildə həbsdən buraxılan R.Paşayev yenə dinc dayanmayıb və bu dəfə Əfqanıstana gedib, "Taliban" qruplaşmasının sıralarında NATO qüvvələrinə qarşı döyüşüb. Bir müddət onra geri qayıdıb, 2011-ci ildə Suriyada üsyan başlayanda R.Paşayev həmin ölkəyə yollanıb. Türkiyədən dəstəklənən "Əhrarü Şam" radikal qruplaşmasının sıralarında Əsəd rejiminə qarşı döyüşməyə başlayıb, bu qruplaşmanın üzvlərinə təlim keçib.


Qusar rayon İcra Hakimiyyəti nə işlə məşğuldur? - Şəhidin məzarı hələ də götürülməyib - Azinforum.az İnformasiya Portalı\nAna səhifə / Aktual / Qusar rayon İcra Hakimiyyəti nə işlə məşğuldur? – Şəhidin məzarı hələ də götürülməyib\nQusar rayon İcra Hakimiyyəti nə işlə məşğuldur? – Şəhidin məzarı hələ də götürülməyib\nVətən müharibəsinin şəhidlərindən biri Qusar rayonu, Həsənqala kənd sakini İsmayılov Orxan Qədim oglunun məzarı hələ də götürülməyib.\n“AzPolitika.info” xəbər verir ki, bu barədə sosial şəbəkələrdə məlumat paylaşılıb. Təqdim olunan fotodan görünür ki, şəhdin qəbrüstü abidəsi qoyulmayıb. Məlumatda qeyd olunur ki, Orxan İsmayılov 2020 -ci ilin oktyabr 5-də dəfn edilib.\nXatırladaq ki, şəhidlərin qəbrüstü abidəsinin qoyulması və yas mərasimin keçirilməsi üçün yerli icra hakimiyyətləri tədbirlər görür.\nBu məqsədlə yerli fondan vəsait ayrılır, habelə Səfərbərlik üzrə Dövlət Xidmətinin müvafiq rayon şöbəsi şəhid ailəsinə maddi yardım edir. Şəhidin qırx mərasiminə qədər məzarın götürülməsi təmin edilir.\nTəəssüf ki, Qusar rayon İcra Hakimiyyəti üzərinə düşən vəzifəni yerinə yetirməyib və nəticədə belə narazılıq doğuran mənzərə ortaya çıxıb.\nÖncəki İcra başçısı 73 qazinin torpaq sahəsini satdırıb – Yerli məmurların başına “dəmir yumruq” vurulmalıdır\nNövbəti “Bölmədə “pandemiya bazarı” açıblar” – Vilayət Eyvazova MÜRACİƏT


Masallıda futzal üzrə rayon birinciliyinə yekun vuruldu - Xəbərlər - MASALLI RAYON İcra Hakimiyyəti\nMasallıda futzal üzrə rayon birinciliyinə yekun vuruldu\n11-18 yanvar 2020-ci il tarixlərdə Masallı rayon Gənclər və İdman İdarəsinin təşkilatçılığı ilə Boradigah İdman zalında 20 Yanvar faciəsinin otuzuncu ildönümünə həsr olunmuş Gənclər və kişilər arasında futzal üzrə Masallı rayon birinciliyi keçirilmişdir.\nTədbirdə “Boradigah İdman zalı” MMC-nin direktoru Rasif Əliyev, Boradigah qəsəbəsi bələdiyyəsinin sədri Etibar Paşayev, qəsəbə ağsaqqalı Ələsgər Hüseynov çıxış edərək öz çıxışında qeyd etdi ki, Azərbaycan xalqı 20 Yanvar şəhidlərinin xatirəsini əziz tutur. Hər il faciənin ildönümü izdihamlı ziyarətlərlə müşayiət edilir, xalq istiqlal fədailərinin məzarlarına faciənin simvoluna çevrilmiş al qərənfillər düzür, onları qürurla anır, qatillərini lənətləyir, bu faciəni törədənlərə dərin nifrətini bildirir. 20 Yanvar faciəsi tariximizin şərəf və qəhrəmanlıq səhifəsidir. 20 Yanvar faciəsi Xalqımızın qan yaddaşında əbədi olaraq yaşayacaq. 16 komandanın iştrakı ilə keçirilən rayon birinciliyində bütün komandalarda üstün oyun nümayiş etdirən Babaser kəndinin “Babaser” komandası və Ərkivan qəsəbəsinin “Ərkivan” komandası final oyununda üz-üzə gəldi. Maraqlı mübarizə şəraitində keçən oyunda Babaser kəndinin “Babaser” komandası rəqibini 1:0 hesabı ilə məğlub edərək birinciliyin qalibi adına layiq görülmüşdür.\nBirincilikdə Ən yaxşı qapıçı adına “Binə Xocavar” komandasının qapıçısı Əmənəv Niyaməddin Elşad oğlu, Ən yaxş müdafəçi adına “Ərkivan” komandasının oyunçusu Mehrəliyev Bəxtiyar Bəhrəm oğlu, Ən yaxşı hücumçu adına “Ərkivan” komandasının hücumçusu İbadov Röyal Vəli oğlu, Ən yaxşı oyunçu adına “Babaser” komandasının oyunçusu Nəsirov Pərviz Rasif oğlu layiq görülmüşlər.\nQalib gəlmiş komandalar Masalllı rayon Gənclər və İdman İdarəsi və təşkilat komitəsi tərəfindən diplom ,kubok , qiymətli hədiyyələr və pul mükafatı ilə mükafatlandırıldı


Doldurulmuş pırasa - Doldurulmuş quş əti yeməkləri - Quş - 2022\nDoldurulmuş pırasa Tərkibi\nPırasa 2-4 ədəd\nKıyılmış toyuq 400 qram\nPomidor 3 ədəd\nDüyü 3 yemək qaşığı\nƏsas maddələr: bibər, pomidor, toyuq\nMətbəx sobası, qovurma qabı, taxta kürək, bıçaq, kəsmə heyəti, çay qaşığı, mətbəx dəsmalları, yemək qaşığı, pan, kolander, qızartma qabı\nƏvvəlcə düyü hazırlayın, bunun üçün lazımi miqdarda tərkib hissəsini dərin bir plaka köçürürük. İçərisinə təmiz soyuq su tökün ki, maye bütün düyüü tamamilə örtün və tərkibini bir kaşığı ilə qarışdırın. Bir müddət bir boşqab düyü qoyun. Sonra sobanın temperaturunu maksimum səviyyəyə gətirin, ocağa kiçik bir su qoyun. Tava içindəki su bir qaynağa çatanda düyüyə qayıdırıq. Nişasta suyunu müxtəlif zibil ilə lavaboya tökün. Və proseduru daha 2 dəfə təkrarlayın. Tava içindəki su qaynadıqdan sonra duz əlavə edin və sobanın temperaturunu orta səviyyəyə endirin. Yuyulmuş düyü tavaya tökürük, qarışdırırıq, bir qaynadək gətirin və yarım bişənə qədər, təxminən 8 ilə 10 dəqiqə bişirin. Sonra ocağı söndürün və tavanın tərkibini soyuducuya tökün. Düyü axan suyun altında yuyub növbəti bişirmə addımına keçirik. Pırasa axan suyun altında yuyuruq və kökləri çıxarmaq üçün bıçaqdan istifadə edirik. Sonra bir kəsici taxtaya köçürürük və tərkib hissəsi qədər hissəyə kəsilir 5 santimetr uzunluğunda. Dərin bir boşqaba soyuq su tökün və doğranmış tərəvəzi içinə köçürün. Sonra, zəng bibərini axan suyun altında yaxalayırıq, tərkib hissəsini yarıya bölürük, toxumdan təmizləmək üçün bir bıçaq istifadə edərək kiçik bir kub şəklində kəsirik 1 santimetrə qədər. Doğranmış bibər bir müddət kənara qoyulur. Sonra pomidorları axan suyun altında yuyuruq, tərkib hissələrini mətbəx dəsmalları ilə quruturuq. Onları bir kəsici lövhəyə yaydıq və yarısına kəsdik, bitkinin bitki bağladığı yerdən çıxardın və kəsin 1 santimetrə qədər eyni kub. Bundan sonra onu doğranmış zucchini bibərinə köçürürük.\nKıyılmış toyuqu bir plaka köçürürük, duz və qara istiot əlavə edirik. Toyuq yumurtasını axan suyun altında yuyuruq və doğranmış ət ilə bir boşqaba parçalayırıq. Sonra, qaynadılmış düyümüzü doğranmış ətə əlavə edin və hamarlanana qədər hər kaşığı hərtərəfli qarışdırın. Doldurmağı yeməyimiz üçün hazırladıq və hazırlığın növbəti mərhələsinə keçə bilərsiniz.\nAddım 3: pırasa doldururuq.\nPırasa sudan çıxarırıq və nüvəni ayırmağa başlayırıq. Tərəvəz içəridə içi boş olmalıdır ki, sonradan doldurma ilə doldurulsun. Soğan nüvəsi hələ də bizim üçün faydalıdır, buna görə də onu yan tərəfə qaldırırıq. Sonra, soğandan çıxan boru, bir çay qaşığı köməyi ilə bişmiş doldurmağı doldururuq və düz bir plaka içərisinə qoyuruq. Soğan divarlarını təsadüfən yırtmamaq üçün bunu çox diqqətlə edirik.\nAddım 4: tərəvəz sousunu hazırlayın.\nSoğandan aldığımız nüvəni bir kəsmə taxtasına qoyduq və qalınlığı təxminən bıçaqla kiçik halqalara kəsdik 5 millimetr. Sonra sobanın temperaturunu orta səviyyəyə gətirin, tavaya bir kaşığı yağ əlavə edin və ocağa qoyun. Yağ kifayət qədər istiləşdikdən sonra doğranmış soğanı tavaya tökürük. Tərəvəzi bir mətbəx spatula ilə qarışdıraraq təxminən 5 ilə 8 dəqiqə qızardın. Sonra, soğan ilə tavaya əvvəlcədən doğranmış pomidor və bibər əlavə edin. Tərəvəzləri öz suyumuzda qızartmağa davam edirik 8 dəqiqə maddələri vaxtaşırı qarışdırın.\nAddım 5: Doldurulmuş soğanı Pareri ilə bişirin.\nYüksək tərəfləri olan bir tavada, qızardılmış tərəvəzlərin təxminən 1/3 hissəsini bir spatula ilə sürüşdürürük. Onları tankın dibi boyunca bərabər paylayın. Və sonra bu qatın üzərinə doğranmış ətlə doldurulmuş soğan qoyduq. Sonra soğanı qalan tərəvəz sarğı ilə doldurun, bir spatula ilə düzəldin və dadına duz əlavə edin. Sonra lazımi miqdarda ağ quru şərab tökürük. Plitənin istiliyini orta səviyyəyə gətirin. Sonra, qabımızla qabı ocağa qoyun, qaynadək, sonra temperaturu azaldın, örtün və təxminən 40 dəqiqə qaynamaq. Yanğını söndürdükdən sonra qapağı başqa 15 - 20 dəqiqə çıxarmayın. Doldurulmuş soğumuz tamamilə bişdikdən və tərəvəzlərin aromatik suyu ilə doyandan sonra yeməyi süfrəyə verə bilərsiniz.\nAddım 6: Doldurulmuş pırasa xidmət edin.\nDoldurulmuş soğanı plitələrə yayırıq, üstünə tərəvəz suyu əlavə edirik və xidmət edə bilərik. Bu yeməyi ikinci hesab olunur və isti verilir. Zərif, aromatik və çox sağlam yeməyi, yalnız adi masaya deyil, həm də tətil üçün mükəmməldir. Və qonaqlar əlbətdə əlavələr istəyəcəklər. Zövqlə bişirin! İştahsızlıq!\n- - Emaye poladdan hazırlanmış kiçik qablar düyü bişirmək üçün ən uyğun gəlir.\n- - Günəbaxan yağı zeytun ilə əvəz edilə bilər.\n- - Kıyılmış toyuq evdə bişirilə bilər. Bunu etmək üçün, toyuq axan suyun altında yuyun, orta ölçülü parçalara kəsin. Və sonra ət tərkibini bir ət dəyirmanında doğrayırıq.\n- - Dolma soyuducuda ən yaxşı əriyir və bişirilmədən dərhal əvvəl sobanın yaxınlığında əridilməsi məhsulun keyfiyyətinə mənfi təsir göstərir və hətta zəhərlənməyə səbəb ola bilər.\n- - Daha isti yeməkləri sevənlər üçün qiymə ətinə bir az doğranmış sarımsaq əlavə edə bilərsiniz.\n- - Qara bibərdən əlavə yeməyinizə digər ən yaxşı ədviyyatlar əlavə edə bilərsiniz.\nVideoya baxın: Pırasa Dolması Nasıl Yapılır? Pırasa Sarması Nasıl Yapılır? Kıymalı Pırasa Dolması Tarifi (BiləR 2022).\nCopyright 2022 \_ Doldurulmuş pırasa...


Heydər Əliyev Fondu - Berlində Azərbaycan Xalq Cümhuriyyətinin 100-cü ildönümünə həsr edilmiş elmi konfrans\nBerlində Azərbaycan Xalq Cümhuriyyətinin 100-cü ildönümünə həsr edilmiş elmi konfrans\nAzərbaycanın Almaniyadakı səfiri Ramin Həsənov və AFR Xarici İşlər Nazirliyinin Şərqi Avropa, Qafqaz və Mərkəzi Asiya üzrə əlaqələndiricisi Maykl Zibert tədbir iştirakçılarına müraciətlə təbrik nitqləri söyləyiblər.\nAzərbaycan Milli Elmlər Akademiyasının Tarix İnstitunun aparıcı elmi işçisi, fəlsəfə doktoru Lamiyə Qafarzadə öz məruzəsində Azərbaycan Xalq Cümhuriyyətinin mədəniyyət, təhsil sahəsində qazandığı uğurlar, habelə ölkədə insan haqlarının bərabərləşdirilməsi məsələlərini diqqətə çatdırıb. O, Azərbaycan Xalq Cümhuriyyəti Parlamentinin milli tərkibini, onun həqiqətən demokratik xarakter daşımasını xatırladıb. O qeyd edib ki, yeni yaradılmış Bakı Universitetinin ilk rektoru professor Razumovski olub, univeristetin 44 professorundan yalnız 4-ü azərbaycanlı idi. Alim 1919-cu il mayın 28-də - Azərbaycan Xalq Cümhuriyyətinin birinci ildönümü günündə Parisdə Azərbaycan nümayəndə heyəti ilə görüşmüş ABŞ Prezidenti Vudrol Vilsonun məşhur kəlamını xatırladıb: “Bir dəfə bizə Azərbaycandan bir qrup çox maraqlı və ləyaqətli centlmen gəlmişdi. Biz azadlıq konsepsiyası, hüquqlar və ədalət konsepsiyası barədə danışanda mən dərhal başa düşdüm ki, biz eyni dildə danışırıq”.\nHumboldt Universitetinin Azərbaycan tarixi kafedrasının müdiri, professor Eva-Mariya Aux Azərbaycan-alman münasibətləri kontekstində “xalqlar dostluğu” terminini necə anlaması barədə fikirlərini bölüşüb. Tarixçi çıxışının əvvəlində deyib: “Mən belə başa düşürəm ki, həqiqi xalqlar dostluğu ilə Stalinin xalqlar dostluğu şüarı altında heç bir ortaq cəhət yoxdur. Dostluq, ilk növbədə, iki xalq arasında anlaşma deməkdir”. Professor Aux almanların azərbaycanlıları necə anlamasını Azərbaycan ədəbiyyatına almanların sevgisi nümunəsində, o cümlədən Nizaminin, Füzulinin, Nəsiminin poeziyasına ehtiramla yanaşması nümunəsində nümayiş etdirdi. O, Azərbaycanda yaşamış almanların xatirələrinin toplandığı kitabı barədə danışdı.\nTuristlər üçün memarlığa aid soraq kitabının müəllifi Hayke Mariya Yohenninq (Heike Maria Johenning) öz əsərini auditoriyada təqdim edib. Bu kitaba İçərişəhərin, Bakının mərkəzinin və tarixi abidələrin təsvirləri daxil edilib. Müəllif etiraf edib ki, Şirvanşahlar sarayının girişində daş üzərində oyma ustalarının işləri onu heyran edib. Yohenninq Bakıda işləmiş və bu şəhəri dünyanın ən gözəl guşələrindən birinə çevirmiş memarlar barədə danışıb. Sənətşünas alim çıxışı boyunca Azərbaycan paytaxtında olarkən şəxsən özünün çəkdiyi fotoşəkilləri nümayiş etdirib. Çıxışının sonunda deyib: “100 il bundan əvvəl olduğu kimi bu gündə Bakı kosmopolit gözəl meqapolisdir”. Onun bu sözləri konfrans iştirakçıları tərəfindən alqışlarla qarşılanıb.


warez script warez forum orkide shell indir mavi orkide PHP Scriptler Ataşehir kadın kuaförü apk indir iptv server hacklink satın al likit Adalet.az | "Bu gün fırça mənim üçün bir silahdır" Adalet.az | "Bu gün fırça mənim üçün bir silahdır" Adalet.az | Ədalət -\n"Bu gün fırça mənim üçün bir silahdır"\n27935 | 2018-02-28 00:26\nRəssam İntiqam Ağayev Azərbaycan Rəssamlar İttifaqının üzvü, Qarabağ müharibəsinin iştirakçısıdır. Onun müharibə mövzusunda çəkdiyi əsərlər daha çox diqqəti cəlb edir. Söhbət zamanı İntiqam Ağayevin həm döyüş, həm də yaradıcılıq yolları ilə yaxından tanış olmaq imkanı qazandıq.\nQısa arayış: İntiqam Ağayev 1966-cı ildə Sumqayıt şəhərində anadan olub. 1983-cü ildə orta təhsilini bitirdikdən sonra Əzim Əzimzadə adına rəssamlıq məktəbinə üz tutub. Gənc yaşlarından milli-azadlıq hərəkatına qoşulub. Müstəqil dövlətimizin ordusu yarananda onun ilk əsgərlərindən biri kimi Qarabağın müdafiəsinə yollanıb. Şuşa, Ağdam, Tərtər, Goranboy, Füzuli və başqa bölgələrdə vuruşub. 1993-cü ildə zabitlik kursu keçərək kiçik leytenant rütbəsi alıb. Tərtər rayonunun ərazisi uğrunda gedən döyüşlərdə başından yaralanan İntiqam sağalandan sonra yenə də səngərə qayıdıb. Baş leytenant rütbəsi ilə ordu sıralarından tərxis olunub. 2-ci qrup Qarabağ müharibəsi əlilidir.\n- İntiqam müəllim, siz ordumuzun ilk əsgərlərindən olmusunuz. Sizə bu addımı atmağa hansı hisslər təkan verdi, xidmətə nə vaxt başladınız?\n- Mən vətənimə, torpağıma ürəkdən bağlı vətənpərvər bir insanam. Bu ülvi hiss və duyğu 1992-ci ilin fevral ayında məni yenicə yaranmağa başlayan ordumuzun sıralarına apardı. O vaxtlar bütün vətənpərvər oğullar silaha sarılıb vuruşmaq üçün yeni yaranmaqda olan hərbi hissələrə axışırdılar.\n- Cəbhə bölgəsinə ilk dəfə nə vaxt getdiniz?\n- 1992-ci il fevral ayının 26-da bizi Xocalıya göndərdilər. Həmin vaxt artıq dünyanı sarsıdan Xocalı faciəsi baş vermişdi. Erməni qəsbkarları şəhəri yerlə-yeksan etmiş, dinc sakinlərini isə güllələmişdilər. Bizi yaralıları və meyitləri çıxarmağa cəlb etdilər. Vertalyota minən kimi o havaya qalxdı. Gördüklərimdən dəhşətə gəldim. Şəhər sakinlərinin meyitləri qarlı meşələrə, dağlara səpələnmişdi. Ermənilər dinc adamlara da aman verməyərək onları güllələmişdilər. Hər tərəf meyitlərlə dolu idi. İlk cəhdimiz uğurlu alındı. İki qocanın və bələkdə olan bir körpənin meyitini çıxara bildik. Onları Ağdam rayonundakı məscidə gətirdik. Bu müqəddəs məkana çatanda gördük ki, uşaq tərpənir, sağdır. O, bələkdə olduğuna görə şaxta onu tam dondurub öldürə bilməmişdi. Bir körpə həyatını xilas etdiyimə görə çox sevinirdim, çox xoşbəxt idim. Sonra vertolyotların uçuşu üçün təhlükə yarandığından gözləməli olduq. Bir neçə gündən sonra bizi Ağdam və Ağdərənin müdafiəsinə göndərdilər. Döyüşlər zamanı bir əsgər, bir zabit kimi üzərimə düşən tapşırıqların öhdəsindən bacarıqla gəlməyə çalışırdım.\n- Rəssamlığa həvəs sizdə nə vaxtdan yaranıb? Belə bir bacarığınızın olduğunu nə zaman hiss etdiniz?\n- Bu bacarığı hələ kiçik yaşlarımdan hiss etmişdim. İlk "əsərlərimi" də divarlara və asfalta çəkirdim. Zaman keçdikcə bu sahəyə marağım daha da artırdı. Çəkdiyim şəkillər ildən-ilə bir-birindən yaxşı alınırdı. Daim ürəyimi döyəcləyən arzular sonda əlimdən tutub məni məqsədimə doğru - Əzim Əzimzadə adına rəssamlıq məktəbinə apardı. Sanki çeşmə çaya qovuşdu.\n- Müharibə mövzusunda çəkdiyiniz əsərlər daha çox diqqət çəkir. Onların üzərində işləyərkən hansı hisslər keçirirsiniz? Ümumiyyətlə, müharibədən çəkmək başqa mövzulardan fərqlidirmi?\n- Mənim üçün müharibə mövzusunda əsər yaratmaq ağrılı və əzablıdır. Bu iş mənə çox çətinliklə başa gəlir. Bu, bəlkə də döyüşlərdə iştirak etdiyimdən, gördüyüm qan-qada və göz yaşlarından irəli gəlir. Müharibə bütün kiçik detalları mənə tanışdır. Döyüşdüyüm müddət ərzində qanlı hadisələrlə çox rastlaşmışam. Axı, müharibə qan-qada, ölüm-itim və göz yaşı deməkdir. İnsan müharibədə doğmalarını, əzizlərini itirir, xoş gələcəyə olan inamı azalır, həyat gözündən düşür.\n- Doğrudan da, əsərlərinizə baxanda bu ağrılar açıq-aydın hiss olunur. Əgər siz döyüşlərdə iştirak etməsəydiniz, müharibə mövzusunda əsərlər çəkərdinzmi? Xahiş edirəm suala səmimi cavab verəsiniz.\n- Yəqin ki, çəkməzdim. Əgər çəkməli olsaydım da bu cür canlı və təbii alınmazdı.\n- Belə çıxır ki, müharibə sizə mövzu verib, qarşınızda yeni yaradıcılıq cığırları açıb.\n- Bəli, elədir. Müharibə dağıdıcı və məhvedici olsa da, o həm ədəbiyyata, həm də incəsənətə yeni mövzular verir. İncəsənət və ədəbiyyat adamları isə bundan bəhrələnərək insanlara müharibələr əleyhinə bənzərsiz və dəyərli əsərlər yaradırlar.\n- Necə fikirləşirsiniz, soyuq rənglərlə isti tablolar yaratmaq mümkündürmü?\n- Əlbəttə, mümkündür. O baxır sənətkara, sənətkarın sənətkarlığına. Bilirsinizmi, hər hansı bir əsər kətan üzərinə köçməzdən əvvəl o rəssamın ürəyində yaranmalıdır. Belə tabloların ömrü həmişə uzun olur. Mənim "İsti qar" adlı bir əsərim var. Bax, mən orada soyuq rənglərdən isti tablo yaratmağa çalışmışam. Həmin əsərim də müharibə mövzusundadır. Tabloya baxanda görürük ki, əsgərlər qarın üstündə ocaq qalayıb isinmək istəyirlər. Buna görə də mən əsərimə "İsti qar" adı vermişəm. İstəmişəm ki, əsgərlərimiz qarın üstündə də olsa yerləri və ürəkləri isti olsun. Bu, həm əsgərlərin, həm də rəssamın istəyidir. İstəklər üst-üstə düşdüyündən elə bilirəm ki, əsər çox real və təsirli alınıb.\n- Yəqin ki, ordumuzun uğurla həyata keçirdiyi aprel döyüşlərinə həsr etdiyiniz əsərləriniz var?\n- Aprel döyüşləri ordumuzun qüdrətini, zabit və əsgərlərimizinsə gücünü və hünərini dünyaya göstərdi. Cəbhədə qazanılmış uğurlar həm bir rəssam, həm də bir keçmiş döyüşçü kimi məni çox sevindirdi. Sevincimi bu mövzuda çəkdiyim "Hücum" adlı əsərə də səpələdim. Elə buna görə də əsər çox güclü alınıb. Deyəsən, ürəyimdən keçənləri fırçanın dili ilə deyə bilmişəm. Düşünürəm ki, "Hücum" tablosunda böyük qələbə ovqatı var.\n- Qələbə demişkən, İntiqam müəllim, sizə belə bir sual da vermək istəyirəm. Silahlı Qüvələrimiz düşmən üzərində qələbə çaldıqdan, Qarabağ düşməndən azad edildikdən sonra siz bu mövzuda necə bir əsər çəkərdiniz? "Qələbə" tablosunu necə təsəvvür edirsiniz?\n- Hamımız intizarla o günü və o anı gözləyirik. Xalqımızın gündən-günə güclənən ordusundan gözləntizi yalnız Qələbədir. İnşallah, çox keçməz qapılarımızı xoş xəbərlər döyər. Düşünürəm ki, Qələbə mövzusunda çəkilmiş əsərlər adi yox, möhtəşəm və çox qeyri-adi olmalıdır. Burada həm qələbə, həm mübarizlik, həm də sevinc vəhdət təşkil etməlidir. Bu, bütün zamanlara meydan oxuyan bir əsər olmalıdır. Elə bir əsər ki, ona baxanda həm öyünək, həm sevinək, həm də qürur hissləri keçirək. Qələbə mövzusunda çəkilmiş əsərlər hər birimizin arzu və istəklərimizin çələnginə çevrilməlidir.\n- Hansı rənglərlə işləməyə üstünlük verirsiniz?\n- Mənim üçün rənglərin hamısı əziz və doğmadır. Amma sarı, qırmızı və narıncı rənglərə sevgim daha böyükdür.\n- Son vaxtlar zabit və əsgərlərlə görüşləriniz olubmu?\n- Ötən ilin noyabr ayında rəssamlıq həftəsi çərçivəsində C.Naxçıvanski adına Hərbi Liseydə zabit və kursantlarla görüşüm oldu. Çox yaddaqalan bir gün yaşadım. Ordumuzun gələcək zabitləri qarşısında danışmaq, əsərlərini nümayiş etdirmək mənim üçün çox qürurverici idi. Hərbi təhsilə böyük maraq göstərən kursantları görəndə ürəyim dağa döndü, gözlərimi sevinc hissləri yaşartdı. Bu tədbir məndə xoş təəssüratlar oyatdı. Belə görüşlər yaradıcılığıma müsbət təsir göstərir.\n- Böyük fikir adamı Plutarx deyirdi ki, şəkil çəkmək səssiz poeziyadır, poeziya isə danışan şəkildir.\n- Çox müdrik və düzgün deyilmiş fikir olduğundan müəllifinə hörmətlə yanaşıram. Bu səssiz poeziya rəssamı sehirləyən, ona ilham verən güclü bir qüvvədir. Rəssam bu səssiz poeziyanın içində özünü çox rahat hiss edir və yeni-yeni əsərlər yaratmağa köklənir.\n- Sizdən əvvəl bu mövzusunda əsərlər çəkən rəssamlarımız olubmu?\n- Bəli, olub. Bu keçilməyən, iz salınmayan bir yol deyil. Görkəmli Azərbaycan rəssamı Vidadi Nərimanbəyov Böyük Vətən müharibəsi mövzusunda maraqlı və yaddaqalan əsərlər çəkib. Aradan illər keçməsinə baxmayaraq, bu əsərlər hələ də öz təsir gücünü itriməyib. Ümumiyyətlə, dəyərli rəsm əsərlərinin ömrü çox uzundur.\n- Yəqin ki, sizin çəkdiyiniz əsərlərin də ömrü uzun olacaq.\n- Sənətkarın özü-özünü tərifləməsinə yaxşı baxmıram. Kimin əsərinin uzunömürlü yaxud qısaömürlü olacağını zaman göstərəcək. Necə deyərlər, yaşayarıq, görərik.\n- Müharibə mövzusunda çəkdiyiniz əsərlər özünüzü qane edirmi? Sizcə bu əsərlər real döyüş səhnələrini əks etdirirmi?\n- Mən daha çox şahidi olduğum və ağrılarını yaşadığım anları tabloya köçürürəm. Buna görə də, əsərlərimin real həyat səhnələrini əks etdirdiyi gücündə olduğunu düşünürəm.\n- Sözlərinizə və müşahidəmə əsaslanıb deyə bilərəm ki, sizin üçün müharibə hələ bitməyib. Dünən silahla döyüşürdünüz, bu günsə fırça ilə. Deməli, savaş davam edir. Sizin üçün bunların hansı çətindir, silah, yoxsa fırça?\n- Doğrudan da, mənim üçün müharibə hələ bitməyib. Dünən düşmənlə əsgər, zabir kimi, bu günsə rəssam kimi döyüşürəm. Bir vaxtlar silahla dediklərimi, indi fırça ilə təkrar edirəm. Deməli, bu gün fırça mənim üçün bir silahdır. Ümumi götürəndə ikisi də çətindir, ikisi də mürəkkəbdir. Döyüşdə fiziki cəhətdən çox güclü və yüksək hazırlıqlı olmalısan, rəssamlıqda isə mənəvi dünyanın zənginliyindən qidalanmalısan, idrakının ənginliklərində dolaşmalısan. Düzdür, rəssamlıqda da fiziki gücə ehtiyac var.\nÇünki gücün olmasa səni silkələyib qəlbini titrədən ideyaları tablolara köçürə bilməzsən. Çəkdiyim əsərlərlə gənclərdə torpaqlarımızı zəbt etmiş erməni qəsbkarlarına nifrət oyatmaq istəyirəm. Qoy böyüməkdə olan nəsillər dostumuzla, düşmənimizi yaxşı tanısınlar. Məqsədimə çatmaq üçün bütün bacarığımı ortalığa qoymağa çalışıram.\n- Yəqin ki, hələ müharibədən yeni əsərlər yaradacaqsınız. Bu mövzu sizin üçün heç vaxt qapanayacaq.\n- Əlbəttə, mənim üçün bu mövzunun qapıları üzümə həmişə geniş açıqdır. Düşünürəm ki, pərəstişkarlarımı yeni əsərlərimlə hələ çox sevindirəcəm.\n- Yəqin ki, bir rəssam, bir müharibə iştirakçısı kimi zabit və əsgərlərimizə deməyə sözünüz var.\n- Söz də rəsm əsərləri kimi qüvvətli və qüdrətlidir, yenilməz və məğlubedilməzdir. Azərbaycan əsgərinə sözüm və arzum bitib-tükənməzdir. Zabit və əsgərlərimizə əzmkarlıq və xidmətlərində uğurlar arzulayıram. Qoy onlar xalqımızı daim Qələbə müjdəsi ilə sevindirsinlər. Yaradıcı insanlar da onların qəhrəmanlığını həm rəsm əsərlərində, həm nəsr əsərlərində, həm də poeziya aləmində ədədiləşdirib gələcək nəsillərə çatdırsınlar.


YAPONİYADA İNFLYASİYA GÖZLƏNİLƏNDƏN YÜKSƏK AÇIQLANDI » Altaba.az - Sosial İnformasiya Agentliyi\n23-02-2018, 15:23 Baxış: 287\nYaponiyada illik inflyasiyanın 1.3%-ə kimi artması proqnozlaşdırılsa da, 1.4%-ə yüksəlib.\nYaponiya yeni yenidən bahalaşa bilər.\nYaponiyada inflyasiya gözləniləndən yüksək açıqlandı Yaponiyanın milli statistika idarəsinin cümə günü verdiyi rəsmi məlumatlara əsasən, istehlak qiymətləri indeksi yanvar ayında dekabr ayı ilə müqayisədə 0.4% artıb, illik göstərici isə 1.0%-dən 1.4%-ə yüksəlib.\nAnalitiklər isə aylıq artımın yalnız 0.1% olacağını, illik göstəricinin isə 1.3%-ə kimi arta biləcəyini proqnozlaşdırırdılar. Yaponiyada inflyasiya təqribən son 3 ilin maksimumuna yüksəldi. Beləliklə, Yaponiyada illik inflyasiya 2015-ci ilin aprel ayından etibarən ən yüksək səviyyəyə çatıb.\n2014-ci ilin ilin iyun ayından etibarən Yaponiyada istehlak qiymətlərində illin artım dinamikası 3.7%-dən azalaraq, 2015-ci ilin aprel ayında 0.6%-ə çatmışdır. Bu azalma 2015-ci ilin may ayından da davam edərək, 2016-ci ilin sentyabrda mənfi 0.5%-ə - deflyasiya səviyyəsinə - çatdmışdır. Bundan sonra inflyasiya Yaponiya Mərkəzi Bankının yumşaq monetar siyasəti ilə artmağa başladı.\nArtıq 2017-ci ilin sentyabr ayında 0.7%-ə çatan illik artım dinamikası, oktyabr ayında 0.1%-ə düşsə də, noyabr ayından bu günə kimi yeni artım dalğasındadır. Məlumatların açıqlanmasından sonra USD/JPY məzənnəsi 107.13 yenə kimi bahalaşsa da, Avropa sessiyasında ucuzlaşmağa başlayıb, hal-hazırda 106.82 yenə ticarət edilməkdədir.\nQeyd etmək lazımdır ki, maliyyə bazarlarında USD/JPY son günlər Yaponiyanın inflyasiya göstəricilərinin yanvar ayında zəifləyəcəyi gözləntiləri fonunda 2.2% bahalaşmışdır.\nABŞ-DA İNFLYASİYA 2.2%-Ə YÜKSƏLDİ\nABŞ-DA İNFLYASİYA GÖZLƏNİLƏNDƏN YÜKSƏK AÇIQLANDI\nABŞ-DA İNFLYASİYA GÖZLƏNİLƏNDƏN ZƏİF OLUB\nYAPONİYADA İNFLYASİYA 0.4% OLUB


Vətəndaşları dəlixanaya salıb mənzillərini ələ keçiriblər - ŞOK məhkəmə işi - Azinforum.az İnformasiya Portalı\nAna səhifə / Araşdırma / Vətəndaşları dəlixanaya salıb mənzillərini ələ keçiriblər – ŞOK məhkəmə işi\nVətəndaşları dəlixanaya salıb mənzillərini ələ keçiriblər – ŞOK məhkəmə işi\nŞok ittiham: “Mənzili ələ keçirilənlərdən biri də tatar millətindən olan yaşlı qadındır. Həmin qadının sonradan psixi xəstələr üçün nəzərdə tutulan xəstəxanaya yerləşdirilməsi haqda da məlumat olub”\nBakı Apelyasiya Məhkəməsində hakim Xuraman Məhərrəmovanın sədrliyi ilə Yasamal rayonunda böyük mənzil fırıldaqlarının açılmasında açar rolunu oynaya biləcək şikayət araşdırılır.\nMəsələnin mahiyyəti budur ki, Ədliyyə Nazirliyinin sabiq işçisi Arzu Səfərov 2009-cu ildə 83 min dollar ödəməklə Yasamal rayonu, Yeni Yasamal-1 küçəsi, ev 13 ünvanlı binanın 10 saylı mənzilini alıb. Mənzili satan isə Həsən Novruzov olub. A.Səfərov mənzildə 5 il yaşayıb və günlərin birində Yasamal Rayon Məhkəməsindən ünvanına qətnamə gəlib. Həmin qətnamədən belə aydın olub ki, A.Səfərova satılan mənzil Şirzad Qəhrəmanov soyadlı vətəndaşa məxsusdur. Həmin mənzildə vaxtilə bir qaçqın ailəsi məskunlaşıb. Qaçqın ailəsini isə mənzildən Yasamal rayon 22 saylı Mənzil İstismar Sahəsinin rəisi Saqib Məmmədov çıxarıb və mənzili sahibinə – Şirzad Qəhrəmanova qaytarmaq əvəzinə öz kürəkəni Həsən Novruzovun adına məhkəmə yolu ilə sənədləşdirib. 2009-cu ildə isə mənzili kürəkəni Həsən Novruzovun adından Arzu Səfərova 83 min dollara satıb. Ş.Qəhrəmanov qaçqının mənzildən çıxarıldığını və mənzilin digər bir şəxsin adına keçirildiyini öyrəndikdən sonra məhkəməyə müraciət edərək əmlakının ona qaytarılması iddiası ilə çıxış edib. Məhkəmə iddianı təmin edib və A.Səfərovun ailəsi ilə birgə mənzildən çıxarılmağını, bununla bərabər vicdanlı alıcı kimi ona mənzili alarkən ödədiyi 83 min dolların qaytarılmasını qət edib. Bundan başqa, mənzil Həsən Novruzovun adına sənədləşdirilərkən yol verilən sənədlərin saxtalaşdırılması faktlarının araşdırılması üçün xüsusi qərardad çıxarılıb. Bu məhkəməmə çəkişməsi bir müddət əvvəl işdən qovulan Yasamalın icra başçısı İbrahim Mehdiyevin rayon ərazisində baş verən mənzil fırıldaqlarına, vətəndaşların mənzillərinin ələ keçirilməsi faktlarına göz yummasını da ortaya çıxarıb.\nA.Səfərov “Yeni Müsavat”a deyib ki, məhkəmələrin gedişi zamanı öyrənib ki, Saqib Məmmədov-İbrahim Mehdiyev tandeminin əməllərindən zərərçəkən təkcə o deyil. Belə ki, Yasamal ərazisində belə faktlar çox imiş!\nOnun sözlərinə görə, iş üzrə məhkəmə çəkişmələri 3 ildən artıqdır ki, davam edir. Məhkəmələrə tərəf kimi Həsən Novruzov dəfələrlə rəsmi çağırışla dəvət olunub. H.Novruzov məhkəmə proseslərinə qatılmayıb. Bir müddət əvvəl isə H.Novruzov Ali Məhkəməyə şikayət edərək mənzilin dəyərini mübahisələndirib və işin Bakı Apelyasiya Məhkəməsinə qaytarılmasına nail olub. H.Novruzov deyir ki, mənzili 83 min dollara deyil, guya 32 min 120 manata satib: “2014-cü ildə məhkəmədən qətnamə alandan sonra mən vəkilimlə birgə H.Novruzovun qayınatası Saqib Məmmədov və mənzilin alqı-satqısında iştirak edən maklerlə söhbətə getmişdim. Anlayırdım ki, Saqib Məmmədov məhkəmələrə yaxın gəlməyəcək, özünün dediyinə görə heç Həsəni də göndərməyəcək. Ondan sonra qərara gəldim ki, vəkilimin iştirakı ilə onu danışdırım. Ehtiyat edirdim ki, evin alqı-satqısı zamanı aldığı pulun məbləğini dansın. Həmin söhbət zamanı o hər şeyi necə etdiyini danışdı və heç bir məhkəmə prosesinə gəlmədi. Heç bir sənəd təqdim etmədi. 2014-cü il avqustun 1-də baş tutan söhbəti də diktofona yazmışdım. Söhbətin stenoqramını da çıxarmışam. Saqib Məmmədov deyir ki, mənzilin alqı-satqısında iştirak edən maklerlər ona 75 min 500 pul veriblər”.\nA.Səfərovun sözlərinə görə, S.Məmmədovun kürəkəni H.Novruzovun şikayəti əsasında Bakı Apelyasiya Məhkəməsində iyulun 6-da məhkəməyə hazırlıq iclası keçirilib. Həmin iclasa əvvəllər tanımadıqları 2 qadın da qatılıb: “Proses yekunlaşdı, qadınlar mənə, vəkilimə yaxınlaşdılar. Aydın oldu ki, həmin qadınlar da Saqib Məmmədov, İbrahim Mehdiyevin yol verdikləri saxtakarlıqlara görə 5 ildən artıqdır ki, məhkəmələrdədir. Həmin qadınlar – Afət Cabbarova və Zümrüd Mehdiyevadır. Qadınlar vaxtilə Yasamal rayonu, Xaqan Dadaşov küçəsində qonşu olublar. Z.Mehdiyeva X.Dadaşov küçəsi ev 8 ünvanında, Afət Cabbarova isə X.Dadaşov küçəsi ev 8 a ünvanında yaşayıblar”.\nRedakisyamıza təşrif buyuran qadınlar bildiriblər ki, S.Məmmədovun qanunsuzluqlarından şikayət etmədikləri yer qalmayıb.\n“Mən gəlin gətirəndən sonra ”JEK”ə getdim, gəlini qeydiyyata saldırmaq istəyirdim. Mənə bir arayış verdilər, baxdım ki, qonşunun evində yaşayan Etibar Məmmədovu bizim ünvana – X.Dadaşov küçəsi 8 a ünvanına qeydiyyata salıblar. Buna sərt reaksiya verdim, Saqib Məmmədov verdikləri arayışı əlimdən zorla almaq istədi. Arayışın balaca bir hissəsi cırılsa da, əlimdən ala bilmədi. Məhkəməyə verdim, icra başçısı İbrahim Mehdiyevin qəbuluna getdim. Ona sual etdim ki, 2 eyni nömrəli ünvan ola bilər. Gülüb məni ələ saldı. Başçının qəbuluna ona görə getmişdim ki, mən məhkəməyə müraciət edəndə cavabdeh kimi Yasamal Rayon İcra Hakimiyyəti iddiamın təmin olunmamasını istəmişdi. İbrahim Mehdiyev etiraz yazmışdı ki, iddiam təmin olunmasın. Mən iddiamla tələb edirdim ki, Etibar Məmmədov bizim ünvandan qeydiyyatdan çıxarılsın. İbrahim Mehdiyevə Daşınmaz Əmlakın Kadastrı və Ünvan Reyestri Xidmətinin verdiyi ünvan arayışımı göstərib ondan məhkəməyə yazdığı etirazı əsaslandırmasını tələb etdim. Gördü ki, saxtakarlıqlarının üstü açılır, dedi ki, mən sənə kömək etməyəcəyəm. Həmin arayışı alana qədər İbrahim Mehdiyevin məhkəməyə göndərdiyi hüquqşünas üzümüzə dirəşirdi ki, guya biz X.Dadaşov küçəsi 8 ünvanında yaşayırıq. Arayışda isə əsl həqiqət yazılmışdı, biz X.Dadaşov 8 a ünvanında yaşayırıq” – deyə Afət Cabbarova bildirib.\nZ.Mehdiyeva bildirib ki, Saqib Məmmədovla İbrahim Mehdiyev ünvanları səhv göstərməklə faktiki olaraq onun 354 kvadrat metrlik evinin dələduzluqla ələ keçirilməsinə “qanuni don” geydirməyə nail olmaq istəyiblər: “Bu gün mənim Yasamal rayonu, X.Dadaşov 8 ünvanında yerləşən 2 mərtəbəli evimdə Etibar Məmmədov yaşayır. O, 22 saylı ”JEK”in rəisi Saqib Məmmədovun əli ilə mənim evimi özəlləşdirib. E.Məmmədov, faktiki olaraq, mənim evimdə yaşasa da, rəsmi sənədlərlə qonşunun ünvanını özəlləşdirib. 5 ildir ki, Azərbaycan məhkəmələri Saqib Məmmədovla İbrahim Mehdiyevin qurduqları cinayətin sonuna çıxa bilmirlər”.\nZ.Mehdiyeva bildirib ki, E.Məmmədov evinə kirəkeş kimi gəlib və sonradan sənədlərin saxtalaşdırılması yolu ilə mülkünü əlindən alıblar: “1993-də Etibarın bacısı Tirmədən 4 min dollar borc almışdım. 2 il müddətində həmin 4 min dolların 30 faizini hər ay ödəmişəm. Hər ay 1200 dollar ödədim. Sonra inflyasiya oldu, ödəyə bilmədim. Ona görə də təklif etdim ki, evimdə yaşamaq üçün kirəkeş tapsınlar. Kirəkeşdən aldıqları pulu da götürsünlər, pullarını tam alandan sonra evimi boşaltsınlar. Özüm də 2 uşaq və anamla gedib xalamın evinin zirzəmisində yaşamışam. Tirmə də öz qardaşı Etibarı evimə kirəkeş göndərdi. Düşünürdüm ki, pullarını götürəndən sonra evimdən çıxacaqlar. Amma çıxmadılar. Üstəlik, qonşunun mənzilinə də qeydiyyata düşüblər. Bizim şikayətlərimiz əsasında Saqib Məmmədovun əməllərinin araşdırılması üçün məhkəmə xüsusi qərardad çıxararaq Yasamal Rayon Prokurorluğuna göndərib. Lakin prokurorluq deyir ki, Saqib Məmmədov kristal adamdır, onun barəsində cinayət işi başlaya bilmərik. Ona görə də baş prokurordan xahiş edirik ki, Saqib Məmmədovun əməllərinin araşdırılmasını digər prokurorluq orqanına tapşırsın. Mənim Yasamalda olan yeganə mülkümü saxtakarlıqla əlimdən alıblar. Məhkəmələrdə bu saxtakarlıqlar sübut olunur, Yasamal Prokurorluğu isə həmin saxtakarlıqları araşdırmaqdan yayınır”.\nQadınlar bildiriblər ki, 22 saylı Mənzil İstismar Sahəsinin sabiq müdiri Saqib Məmmədovun Yasamal rayonu ərazisində tənha, kimsəsiz ahıl yaşda vətəndaşların, qaçqınların məskunlaşdığı mənzilləri ələ keçirməsi haqda məlumatlar eşidiblər. Mənzili ələ keçirilənlərdən biri də tatar millətindən olan yaşlı qadındır. Həmin qadının sonradan psixi xəstələr üçün nəzərdə tutulan xəstəxanaya yerləşdirilməsi haqda da məlumat olub.\nArzu Səfərovun, Z.Mehdiyeva və A.Cabbarovanın redaksiyamıza təqdim etdikləri sənədlərdən, məhkəmə və xətşünaslıq ekspertizası rəylərindən, xüsusi qərardadlardan, stenoqramdan belə aydın olur ki, ortada vətəndaşlara qarşı törədilən cinayətlər haqda çoxsaylı sübutlar var. Vətəndaşların Konstitusiyamızın təməl prinsiplərindən olan mülkiyyət hüquqlarına qəsd açıq-aydın görünür. Bəs niyə bu qədər üzdə olan faktlara hüquqi müstəvidə qiymət verilməyib?\nÖncəki Maştağada kütləvi dava – İki qardaş bıçaqlanıb\nNövbəti DİN-dən “Qarabağ”ın azarkeşləri ilə bağlı açıqlama


Şəmkirdə yeni ilin epizootik tədbirlərinə hazırlıq görülür - (+FOTOLAR)\nŞəmkirdə yeni ilin epizootik tədbirlərinə hazırlıq görülür (+FOTOLAR)\nAZpress.AZ xəbər verir ki, Kənd Təsərrüfatı Nazirliyi yanında Dövlət Baytarlıq Xidməti (DBX) tərəfindən ölkə ərazisində epizootik sabitliyin təmin edilməsi və zoonozxəstəliklərin qarşısının alınması istiqamətində lazımı tədbirlər davam etdirilir. Bu məqsədlə Dövlət Baytarlıq Xidmətinin yerlərdə epizootik tədbirlər plana uyğun olaraq iti yoluxucu xəstəliklərə qarşı profilaktiki peyvəndləmə, diaqnostik müayinə, dehelmentizasiya, dezinfeksiya və digər tədbirlər aparır.\nŞəmkir Rayon Baytarlıq İdarəsi tərəfindən rayon ərazisində epizootik sabitliyin qorunması və yoluxucu xəstəliklərin qarşısının alınması istiqamətlərində həyata keçirilən tədbirlərlə əlaqədar mal-qara və quş saxlanan binalarda profilaktiki dezinfeksiya aparılır. Şəmkir rayon Morul kəndində Süleymanov Elşənə məxsus cins heyvandarlıq fermasında 2500 kvadratmetr, Yeni Həyat kəndində Nəbiyev Kərəmə məxsus heyvandarlıqtəsərrüfatda500 kvadratmetr, Bayramlı kəndində Məmmədov İlhama məxsus heyvandarlıqtəsərrüfatda 1000 kvadratmetr sahədə profilaktik dezinfeksiya işləri icra edilib.\n»» “20 Yanvar” qurbanlarının xatirəsi elektrik deposunda anılıb - FOTO


“Bakcell”dən 16 bölgənin sakinlərinə 5 giqabayt PULSUZ 4G interneti – Azinforum.az İnformasiya Portalı\nAna səhifə / İqtisadiyyat / “Bakcell”dən 16 bölgənin sakinlərinə 5 giqabayt PULSUZ 4G interneti\n“Bakcell”dən 16 bölgənin sakinlərinə 5 giqabayt PULSUZ 4G interneti\n“Bakcell”in yeni kampaniyası abunəçilərə 4G şəbəkəsini sınaqdan keçirmək və yüksəksürətli internet təcrübəsindən yararlanmaq imkanı verəcək.\nAzərbaycanın ilk mobil operatoru və aparıcı mobil internet provayderi “Bakcell” şirkəti ölkənin 16 bölgəsinin sakinlərinə 5 giqabayt həcmində PULSUZ 4G interneti əldə etmək və telekommunikasiya bazarında ən müasir texnologiya və ən yüksək müştəri təcrübəsindən yararlanmaq fürsəti qazandırır.\nİlin əvvəlindən görülmüş genişmiqyaslı işlər və yatırılmış irihəcmli investisiyalar nəticəsində “Bakcell” özünün 4G şəbəkəsinin əhatə dairəsini əhəmiyyətli dərəcədə genişləndirib. “Bakcell” şəbəkəsinin üstünlüyünü 4G xidməti ilə əhatə olunmuş bölgələrin əhalisinə əyani şəkildə təqdim etmək məqsədilə 16 şəhər və rayonda – Oğuz, Ağstafa, Şabran, Qazax, Siyəzən, Ucar, Zaqatala, Lənkəran, Salyan, Qax, Qəbələ, Yevlax, Cəlilabad, Şəki, Şirvan və Saatlıda yaşayan abunəçilərə 5 giqabayt həcmində PULSUZ internetdən istifadə etmək imkanı verilib. Sentyabrın 1-dən 31-dək keçiriləcək bu kampaniyada iştirak etmək üçün abunəçilər, sadəcə, telefonda *304#YES kodunu yığmalı və cihazın ayarlarında 4G/LTE şəbəkəsini şeçməlidir.\nKampaniya zamanı təqdim olunan PULSUZ internet trafikindən istifadə etmək fürsəti hər abunəçiyə yalnız bir dəfə verilir. Kampaniyadan yararlana bilmək üçün abunəçinin mobil cihazı 4G şəbəkəsini dəstəkləməli və 4G SİM-kartla təmin olunmalıdır.\nQeyd edək ki, yuxarıda qeyd olunan bölgələrdə yaşayan “Bakcell” abunəçiləri yaşadıqları əraziyə yaxın olan “Bakcell” Müştəri Xidməti Mərkəzinə və ya “Bakcell”in diler dükanına yaxınlaşıb öz köhnə SİM-kartını yeni 4G SİM-kartı ilə PULSUZ dəyişə bilərlər.\nHəmin bölgələrdə yerləşən diler dükanlarının ünvanları ilə https://www.bakcell.com/az/free_5_gb_internet_on_4g_network linki vasitəsilə tanış olmaq olar.\n5 giqabayt həcmində PULSUZ internet yalnız “Bakcell”in 4G şəbəkəsində 30 gün ərzində istifadə oluna bilər. Həmçinin hədiyyə 5 giqabayt paketi yalnız yuxarıda qeyd olunan rayon və şəhərlərin ərazisində istifadə oluna bilər. Pulsuz trafik başa çatandan sonra abunəçilər “Bakcell” şirkətinin qiyməti 5 AZN-dən başlayan sərfəli internet paketlərindən birini əldə edib ultra-yüksək sürət və ən yüksəkkeyfiyyətli müştəri təcrübəsindən yararlanmağa davam edə bilərlər. Təqdim olunan internet paketləri barədə ətraflı məlumatı www.bakcell.com səhifəsindən və “Bakcell” şirkətinin “Facebook” və “Instagram” sosial şəbəkələrindəki rəsmi səhifələrindən əldə etmək mümkündür.\n4G texnologiyası mobil cihaz vasitəsilə həyata keçirilən yükləmə, videozəng, mobil televiziya və ya sosial şəbəkələrdən istifadə kimi əməliyyatların sürətini əhəmiyyətli dərəcədə yüksəltmək üçün yaradılmış dördüncü nəsil simsiz məlumatötürmə şəbəkəsidir. 4G əsasən daha sürətli, rahat və sabit texnologiya deməkdir. “Bakcell” şirkətinin qurduğu ən müasir 4G şəbəkəsi abunəçilərə öz smartfonlarının ən maraqlı funksiyalarından tam şəkildə yararlanmaq imkanı verir. 2015-ci ildə “Bakcell” şirkəti özünün 4G şəbəkəsində ən son texnoloji yenilik olan LTE “Advanced Carrier Aggregation” (tezlik daşıyıcılarının birləşməsi) texnologiyasının tətbiqi sayəsində saniyədə 225 meqabitədək olan sürətin dəstəklənməsini təmin edib.\n“Bakcell” şirkətinin 4G xidməti artıq bütün Bakı və Abşeron ərazisi daxil olmaqla, ölkənin 30-dan çox rayon və şəhər mərkəzlərində mobil operatorun abunəçilərinə ən üstün müştəri təcrübəsi təmin edir. 7000-dən artıq baza stansiyası vasitəsilə “Bakcell” şəbəkəsi əhalinin 99 faizini, ölkə ərazisinin isə 93 faizini (işğal olunmuş ərazilər istisna olmaqla) əhatə edir. Mobil rabitə şəbəkələrinin müqayisəli testləri (bençmarkinq) sahəsində beynəlxalq lider və ən etibarlı müstəqil təşkilat olan “P3 Communications” şirkəti tərəfindən “Bakcell” şirkəti Azərbaycanda sınaq nəticələrinə görə, ən yaxşı şəbəkə adına layiq görülüb (“Best in Test”).\nÖncəki Bir döyüşün tarixçəsi – Ya meyitimizin üstündən keçməli, ya da ölməli idilər\nNövbəti ““Mercedes” sürürdü, dedim yəqin pulu olar” – Taksi sürücüsünü bıçaqla hədələyib soydular – VİDEO


Ev Cəmiyyət Pompeo Azərbaycan və Ermənistan xarici işlər nazirləri ilə cümə günü planlaşdırılan danışıqlar...\nABŞ Dövlət katibi Mayk Pompeo çərşənbə günü Dövlət Departamentində jurnalistlər üçün brifinq zamanı Dağlıq Qarabağda vəziyyət və Ermənistan və Azərbaycan xarici işlər nazirləri ilə cümə günü planlaşdırılan görüşlərdən gözləntilərlə bağlı açıqlamalar verib.\n“Bölgədə vəziyyət mürəkkəbdir. Bu, mürəkkəb bir diplomatik vəziyyətdir. Və biz Avropanın əksər ölkələri kimi irəliyə doğru yolun münaqişəyə son qoymaqdan ibarət olduğuna inanırıq. Onlara gərginliyin azaldılmasının vacib olduğu, heç bir ölkənin müdaxilə etməməli, bu münaqişəni alovlandırmamalı olduğu, heç bir silah sistemi və dəstəyin olmamalı olduğu deyiləcək. Məhz bu nöqtədə hər kəs üçün məqbul olan diplomatik bir həll yolu əldə edilə bilər. Cümə günü onlarla danışacağım bunlardır. Mən səbirsizliklə onların bölgədə gördüklərini bölüşəcəyini və təkcə ABŞ-ın deyil, ölkələrin hər birinin maraqlarına uyğun olduğuna inandığımız məqama necə yaxınlaşa biləcəyimizi eşidəcəyimi gözləyirəm”, Pompeo bildirib.\nAzərbaycan Xarici İşlər naziri Ceyhun Bayramov və Ermənistan Xarici İşlər naziri Zöhrab Mnatsakanyan oktyabrın 23-də ABŞ Dövlət katibi Mayk Pompeonun iştirakı ilə danışıqlar aparmaq üçün Vaşinqtona səfər edəcək.\nƏvvəlki məqaləDaha 1 qəsəbə və 21 kənd işğaldan azad edildi\nNövbəti məqalədəNikol etiraf edib ki, generallara qəhrəman adı verməyə tələsib\nErmənistan müxalifəti ölkədə hərbi vəziyyət ləğv olunduqdan sonra Baş nazir Nikol Paşinyana impiçment tətbiq etməyə çalışacaq. “Qafqazinfo” xəbər verir ki, bunu “Çiçəklənən Ermənistan” müxalifət fraksiyasının üzvü Şake...\nİlham Əliyev: “Kəlbəcərin işğalı o vaxt hakimiyyətdə olmuş Xalq Cəbhəsinin birbaşa məsuliyyətidir”\nAzərbaycan Respublikasının Prezidenti İlham Əliyev xalqa müraciət edib. Müraciəti təqdim edirik. Prezident İlham Əliyevin xalqa müraciəti -Əziz həmvətənlər. Bu gün Kəlbəcər rayonu işğaldan azad olundu. Bu münasibətlə bütün...\nİran əsilli isveçli alim Əhmədrza Cəlali Tehranın Evin Həbsxanasının təkadamlıq kamerasına köçürülüb İnsan hüquqları üzrə fəaliyyət göstərə HRA xəbər agentliyi bu haqda məlumat yayıb. Universitet müəllimi...\n20 yanvar qırğınının əsas baiskarı Yazov dünyasını dəyişib\nHadı Rəcəbli: “Bizim insanlar qənaətçiliyi ayıb sayırlar”\n“Ermənistanın təcavüzü nəticəsində daha bir məktəbli həlak olub” – Nazirlik


“Qərbi Abşeron” yatağı üçün yeni özül tikilir\nAzərbaycan Respublikası Dövlət Neft Şirkətinin (SOCAR) “Neftqaztikinti” tresti “Azneft” İstehsalat Birliyinin sifarişi ilə “Qərbi Abşeron” yatağında “Neftqazelmitədqiqatlayihə” İnstitutunun layihəsi əsasında yeni 10 saylı stasionar dəniz özülünün tikintisi uğurla davam etdirilir.\nSOCAR-ın mətbuat xidmətindən AZƏRTAC-a bildirilib ki, 10 istismar quyusunun qazılması üçün nəzərdə tutulan özül həmin yataqda inşa edilən 54 saylı stasionar dəniz özülü ilə analoji xarakteristikaya malikdir. Özülün 4 dayaq bloku, 2 aralıq seksiyası “Zığ” istehsalat sahəsində, qalan 5 dayaq bloku və 7 ədəd aralıq seksiyası isə “BOS Şelf” MMC-də hazırlanıb. Blokların dənizə nəql edilərək layihə nöqtəsində quraşdırılması üçün hazırlıq işləri aparılır.\nDənizdə tikinti-quraşdırma işlərinə bu ilin sonunda başlanılması gözlənilir. Özüldə 3 min 480 kvadratmetrlik istehsalat və 600 kvadratmetrlik yaşayış sahələrinin quraşdırılması nəzərdə tutulur. Yaşayış sahəsi istehsalat sahəsi ilə hər birinin uzunluğu 45 metr olan 2 piyada körpüsü ilə birləşdiriləcək. Özül 7 yanalma və 4 minik meydançası, yaşayış bloku, müasir qazma qurğusu, avtomatik idarəetmə sistemi, bioloji təmizləmə qurğusu və digər zəruri avadanlıqlarla təchiz olunacaq. Ətraf mühitin və əməyin mühafizəsi bütün müasir norma və tələblərə uyğun şəkildə təmin ediləcək.\nXəbərin orijinal ünvanı: http://azertag.az/xeber/Qerbi_Abseron_yatagi_uchun_yeni_ozul_tikilir-907865


Millət vəkili Q.Paşayeva İsraildə Qarabağ, Xocalı soyqırımı həqiqətlərindən danışıb » İçxəbərlər.info - Xəbərin doğru ünvanl !\nMillət vəkili Q.Paşayeva İsraildə Qarabağ, Xocalı soyqırımı həqiqətlərindən danışıb\nYayım tarixi :6-04-2019, 14:35\nMillət vəkili, Avrasiya Beynəlxalq Araşdırmalar İnstitutu İB-nin rəhbəri Qənirə Paşayeva və Azərbaycanın bir qrup fəal qadınıi İsrailin Akko şəhərinin meri Şimon Lankri ilə görüşüb. Görüşdə Akko Azərbaycan evinin rəhbəri, Akko Azərbaycan dağ yəhudiləri icmasının rəhbəri Şirin Nexamiya Mixaeli və İsraildə Bakı Beynəlxalq multikulturalizm mərkəzinin rəhbəri, beynəlxalq münasibətlər üzrə ekspert Arye Qut iştirak edib. Akko şəhərinin meri bildirib ki, Ermənistan-Azərbaycan Dağlıq Qarabağ münaqişəsinin həllində Azərbaycan xalqının tərəfindədir. Bu münaqişədə son hadisələr bir daha sübut etdi ki, Azərbaycan qeyri-müəyyən status-kvonu qəbul etməyəcək, ona görə də Azərbaycanın mövqeyini ədalətli və beynəlxalq hüququn normalarına uyğun hesab edirəm. "Biz israillilər sözdə deyil, əməldə müharibə və terrorun nə olduğunu bilirik. 2 ay bundan əvvəl Heydər Əliyev Fondunun dəstəyilə həyata keçirilən "Xocalıya ədalət” beynəlxalq kampaniyası çərçivəsində rəhbərlik etdiyim şəhərdə ən yüksək səviyyədə Xocalıda baş verən soyqırım aktına həsr olunan sənədli foto sərgi təşkil edilmişdi. Məni şəxsən ermənilərn Azərbaycan xalqına qarşı törətdiyi vəhşilik və vandalizm aktları haqqında olan bu foto-sərgi və tədbir çox sarsıtdı. Mən ümid edirəm ki, işğal altında olan Azərbaycan torpaqları tezliklə azad ediləcək və Azərbaycanlı məcburi köçkünlər öz evlərinə qayıda biləcəklər”, – Şimon Lankri dedi.\nMillət vəkili, Avrasiya Beynəlxalq Araşdırmalar İnstitutu İB-nin rəhbəri Q.Paşayeva Akko merinə və Azərbaycan dağ yəhudiləri icmasına "Xocalıya ədalət” beynəlxalq kampaniyası çərçivəsində təşkil edilən foto-sərgiyə görə öz təşəkkürünü bildirib. "Azərbaycanın mülki əhalisini azərbaycanlı olduqlarına görə vəhşicəsinə qətlə yetirdilər. Ermənilərin törətdikləri vəhşiliklər barədə bütün dünya bilməlidir və bu vəhşiliyi törədən cinayətkarlar beynəlxaq məhkəmə qarşısında cavab verməlidir. Holokost kimi dəhşətli soyqırımı yaşamış yəhudi xalqı Xocalı soyqırımı ilə nəticələnən erməni faşizmini hamıdan daha yaxşı anlaya bilər.Şimon Lankri – Azərbaycanın İsraildə əsl və həqiqi dostudur. Azərbaycana dəstək göstərməklə yanaşı, siz bizim Azərbaycan icması üçün böyük layihələr həyata keçirirsiniz. Sizin təşəbbüsünüzlə İsraildə Azərbaycandan olan dağ yəhudilərinin Koordinasiya Mərkəzi və Akkoda Azərbaycan Evi yaradılmışdır ki, bu da Azərbaycan və İsrail arasında strateji əməkdaşlığın əsl və real körpüsü rolunu oynayır”, – deyə millət vəkili vurğuladı. Millət vəkili Q.Paşayeva Azərbaycanda Prezident İ.Əliyevin rəhbərliyi altında ölkədə görülən işlər və əldə edilən uğurlar, Birinci vitse-prezident M.Əliyevanın rəhbərliyi altında qadınlarımızın cəmiyyətdə rolunun daha da genişləndirilməsi istiqamətində görülən işlər barədə geniş məlumat verib, eyni zamanda Azərbaycanın iqtisadi, turizm potensialı, mədəniyyəti, Qarabağ həqiqətləri bağlı da geniş məlumat verib.\n” Azərbaycana tarixi və uğurlu səfəri zamanı Azərbaycan xalqının və dövlətinin və şəxsən Azərbaycan prezidentinin yəhudilərə bəslədiyi isti və səmimi münasibəti görən mer Şimon Lankri Akkoda Azərbaycan Evinin qurulması və fəaliyyət göstərməsinin vacibliyini qərara aldı. Mən fəxr edirəm ki, mənə qardaşım Arye Qutla birlikdə Akko şəhərinin merini Azərbaycanın həqiqi və əsl dostuna çevirmək nəsib oldu. Bu gün Şimon Lankri Azərbaycan Evinin Azərbaycandan gələnlərin çoxluq təşkil etdiyi qədim və multikultural Akko şəhərinin ayrılmaz və müasir simvoluna çevrilməsi üçün əlindən gələni edir.”\nBeynəlxalq münasibətlər sahəsində ekspert Arye Qut Şimon Lankrinin Azərbaycana səfərini İsrail şəhərinin ilk merinin "Odlar Yurdu”na ilk səfərinin tarixi əhəmiyyətini qeyd etdi.\n"Qədim Azərbaycan torpağında iudaizm, İslam, atəşpərəstlik və xristianlıq mövcud olub. Bu torpaq bu gün də hədsiz tolerantlıq nümayiş etdirir. Qırmızı qəsəbə dünyada dağ yəhudilərinin kompakt şəkildə yaşadığı yeganə və unikal bir yerdir, Azərbaycanın əsl qürur mənbəyidir. Burda aəzrbaycanlılar və yəhudlər əsrlər boyu bir yerdə yaşayıb, özlərini doğma qardaş kimi hiss edirlər. Onlar ümumi tale və ümumi tarixlə də bir-birinə bağlıdırlar. Tam məsuliyyətlə bütün dünyaya bəyan edə bilərik ki, Ermənistan – Azərbaycan Dağlıq Qarabağ münaqişəsi həm də bizim faciəmiz və ağrımızdır. Bu dəhşətli müharibədə yəhudilər və azərbaycanlılar işğalçılara qarşı birgə vuruşublar. Biz Azərbaycandan çıxan yəhudilər fəxr edirik ki, bu müharibədə Azərbaycanın ilk Milli Qəhrəmanlarından biri qardaşımız Albert Aqarunov olub və o, Azərbaycan və yəhudi xalqlarının qardaşlıq simvoluna çevrilib. Dövlət başçısı İlham Əliyev milli azlıqların, o cümlədən yəhudi icmasının ənənələrinə və həyatına qayğıkeş və isti münasibət göstərir. Prezidentin himayəsi altında iki sinaqoq və Cənubi Qafqazda ən böyük yəhudi təhsil mərkəzi qurulmuşdur. Cənubi Qafqazda ilk olacaq birinsi yəhudi muzeyinin Azərbaycanda yaradılması nəzərdə tutulub. Azərbaycanın İsraillə dərin, hərtərəfli və sıx əlaqələri mövcuddur. Azərbaycan dövləti ilə yəhudi icması arasında əlaqələr çox yüksək səviyyədidir”, – deyə Arye Qut bildirdi.\nAkko şəhərinin meri qeyd etdi ki, Azərbaycana səfəri zamanı şəxsən özü Azərbaycanın xalqının qonaqpərvərliyini, tolerantlığını, multikulturalizmini hiss edib. "Məhz Azərbaycandan olan mənim yaxın dostlarım – Nexamiya Şirin Mixaeli və Arye Qut mənim üçün Azərbaycan adlı bir ölkəni açdılar. Onlar həmişə qürurla deyirlər ki, Azərbaycanda heç zaman antisemitizm olamyıb və yəhudilər heç vaxt özlərini burda əcnəbi kimi hiss etməyiblər. Bura gələrək mən özüm şəxsən yəhudilərə olan isti münasibətin şahidi oldum və mən də qurur duyuram ki, Azərbaycanın dostuyam ", – Şimon Lankri bildirdi. Akko şəhərinin meri Ermənistan-Azərbaycan Dağlıq Qarabağ münaqişəsinin sülh yolla həllinə ümid edir:”İsrail dövləti hər zaman bəyan edib ki, Azərbaycanın ərazi bütövlüyünü tanıyır və mən də npqteyi-nəzəri bölüşürəm. Bu gün İsrail dövləti və Akko şəhərinin meri Azərbaycan və Azərbaycan xalqı ilədir”.\nDaha sonra millət vəkili, Avrasiya Beynəlxalq Araşdırmalar İnstitutu İB-nin rəhbəri Q.Paşayeva və Azərbaycanın bir qrup fəal qadını Akkoda Azərbaycan Evində Azərbaycan diasporunun nümayəndələri ilə görüşüb və geniş fikir mübadiləsi aparılıb. Akkoda Azərbaycan Evinin fəaliyyətinin vacib olduğunu deyən millət vəkili Q.Paşayeva və Azərbaycanın bir qrup fəal qadını Qarabağ həqiqətlərinin İsraildə daha da geniş yayılması imkanları barədə geniş müzakirələr aparlıb və diaspor üzvləri hər zaman Azərbaycanın yanındayıq deyiblər.


Rusiyada işləyən azərbaycanlılar ötən il Azərbaycana nə qədər pul göndəriblər? | Report.az\nRusiyada işləyən azərbaycanlılar ötən il Azərbaycana nə qədər pul göndəriblər?\nRusiyada işləyən azərbaycanlılar ötən il Azərbaycana nə qədər pul göndəriblər? Ötən ilin 9 ayı ərzində (3 rüb) Rusiyada yaşayan əmək miqrantları hər ay öz ölkələrinə köçürmə sistemi vasitəsilə, təxminən, 442 dollar göndəriblər.\n22 Yanvar , 2020 10:34\nÖtən ilin 9 ayı ərzində (3 rüb) Rusiyada yaşayan əmək miqrantları hər ay öz ölkələrinə köçürmə sistemi vasitəsilə, təxminən, 442 dollar göndəriblər.\n“Report” xəbər verir ki, bu, “Finexpertiza” şirkətinin apardığı araşdırma nəticəsində məlum olub.\nAraşdırmada azərbaycanlı əmək miqrantları ilə bağlı məlumat da yer alıb. Şirkət əmək miqrantları arasında “Western Union”, “Zolotaya Korona”, “Unistream”, Rusiya Poçtu kimi ən populyar köçürmə sistemləri nəzərdən keçirib. Öz ölkəsinə ən çox vəsait göndərən çinli əmək miqrantları (2012 dollar) olublar. İkinci yerdə isə türkiyəli miqrantlar (1160 dollar) qərarlaşıb.\nÜmumən Rusiyada yaşayan əmək miqrantları ortalama öz ölkələrinə 422 dollar göndərdiyi halda, MDB ölkələrindən gələn əmək miqrantları 377 dollar köçürüblər.\nMəlumata görə, MDB ölkələri arasında ən çox vəsait göndərən qazaxıstanlı (850 dollar), gürcüstanlı (580 dollar), qırğızıstanlı (561 dollar) və azərbaycanlı (482 dollar) əmək miqrantlarıdır. Ermənistanlı əmək miqrantları isə hər ay ortalama 350 dollar vəsait göndəriblər.\nRus versiyası Сколько денег переводят на родину работающие в России азербайджанцы ежемесячно?\n27 Fevral , 2021 14:05\n27 Fevral , 2021 11:06\n27 Fevral , 2021 10:48\nFotoPrezidentin mətbuat konfransı 4 saatdan çox davam edib - YENİLƏNİB-6\n26 Fevral , 2021 23:59\n26 Fevral , 2021 15:11


Semalt: Forumları bir çox təhlükə ilə düzəltmək istəyirsiniz? Məşhur Python Kitabxanaları bu vəzifəni asanlaşdıracaq\nMesaj lövhəsi kimi də tanınan bir forum, insanların mətn mesajları şəklində söhbət etdikləri bir müzakirə saytıdır. Forumlar bir söhbət otağından fərqlənir və onlarla əlaqəli xüsusi bir dəstə dəsti var. İstifadəçilərin giriş səviyyəsindən və ya forumun qurulmasından asılı olaraq mesaj görünməzdən əvvəl moderatorlar tərəfindən təsdiqlənməlidir. Adi insanların forumları birdən çox iplə qırması mümkün olmaya bilər. Bununla birlikdə, internet forumlarından faydalı məlumatları çıxarmaq üçün müxtəlif Python kitabxanalarından istifadə edə bilərsiniz.\nPython kitabxanaları forumları silmək üçün:\nPython ilə işləmək çox asan olduğundan müxtəlif fənlər və sənaye sahələrində geniş istifadə olunur. Əlavələr və kitabxanalar kimi üçüncü tərəf layihələri tərəfindən dəstəklənmişdir. Proqramçılar və inkişaf etdiricilər müxtəlif Python kitabxanalarından sarı səhifələrdən, ağ səhifələrdən, müzakirə forumlarından və dinamik saytlardan məlumatları silmək üçün istifadə edə bilərlər. Ən məşhur kitabxanaların bəziləri aşağıda müzakirə edilmişdir.\nMultimedia və qrafika üçün çarpaz platforma çərçivəsidir. Bu Python kitabxanasından onlayn forumları silmək üçün istifadə edə bilərsiniz. Pyglet, mətn mesajlarına və görüntülərə asanlıqla girişi təmin edir. Ayrıca müxtəlif audio və video faylları hədəfləyə və veb saytlardan və forumlardan e-poçt ünvanlarını çıxara bilərsiniz. Bu çərçivə Linux, Windows və Mac OS X ilə uyğun gəlir və BSD tərəfindən lisenziyalıdır.\nMüzakirə forumlarından və özəl bloglardan məlumat toplamaq və çıxarmaq üçün kiçik bir güclü Python kitabxanasıdır. Peewee'nin ən fərqli xüsusiyyətlərindən biri, verilənlər bazası mənbələrinə daxil olmaq üçün təhlükəsiz və proqramlı bir yol təqdim etməsidir. Bu kitabxana ilə mətn və şəkilləri asanlıqla qıra və çıxarılmış məlumatları sabit diskinizə saxlaya bilərsiniz. Müxtəlif pərakəndə satıcılar Peewee-ni rəqiblərinin saytlarından məlumatları silmək üçün istifadə edirlər.\nSplinter ən yaxşı və ən faydalı Python kitabxanalarından biridir. Fərqli veb tətbiqetmələri və şəbəkə məlumatlarını sınamağa kömək edir. Splinter bir neçə sürücüdən Firefox və Chrome kimi brauzerlərlə işləməyi tələb edir. Veb səhifələrdən, sarı səhifələrdən və müzakirə forumlarından məlumat çıxarmaq istəyirsinizsə, bu Python kitabxanası işinizi xeyli asanlaşdıracaqdır.\nOk ilə asanlıqla dinamik saytlardan, e-ticarət saytlarından, səyahət portallarından, ağ səhifələrdən, müzakirə forumlarından və xəbər mərkəzlərindən məlumatları silə bilərsiniz. Ən yaxşı və etibarlı Python kitabxanalarından biridir. Ok yaxşı interaktiv xüsusiyyətləri və seçimləri ilə tanınır və inkişaf etdiricilər və proqramçılar üçün uyğundur. Qırılmış məlumatlarınıza bənzərsizliyi əlavə etməyə kömək edir və WordPress saytları üçün fərqli plaginlər təklif edir.\nİstəklər Python üçün məşhur HTTP kitabxanasıdır. İstəkləri istifadə edərək, API ilə asanlıqla qarşılıqlı əlaqə qura və veb səhifələrinizi indeksləşdirə bilərsiniz. Təəccüblüdür ki, bu Python çərçivəsi internet forumlarını və veb səhifələrini silməkdə kömək edir.\n6. Gözəl Şorbası\nBeautifulSoup, XML və HTML sənədlərindən məlumatları çıxarmağa qadirdir. Bir ağacı analiz etməyə və bir anda bir neçə veb kazıma vəzifəsi götürməyə imkan verir. BeautifulSoup istifadə edərək veb məzmununu asanlıqla düzəldə və təşkil edə və müzakirə forumlarını çıxara bilərsiniz. MATLAB ilə müqayisəli funksiyaları təklif edir.


Zoologiya İnstitutunun direktorunu 60 illik yubileyi münasibətilə təbrik edirik!\nOktyabrın 20-də tanınmış alim, AMEA-nın Zoologiya İnstitutunun direktoru, fizika-riyaziyyat elmləri üzrə fəlsəfə doktoru, dosent Elman Yusifovun 60 yaşı tamam olur.\nElman Fərhad oğlu Yusifov 1959-cu ildə Qubadlı rayonunun Qaracallı kəndində anadan olub. O, 1977-ci ildə Bakı şəhəri 1 nömrəli fizika-riyaziyyat təmayüllü orta məktəbi bitirib. 1978-1983-cü illərdə Azərbaycan Dövlət Universitetinin Fizika fakültəsində elektronika ixtisası üzrə təhsil alıb. Universiteti bitirdikdən sonra o, AMEA-nın Botanika İnstitutunun Məhsuldarlıq proseslərinin molekulyar-genetik əsasları şöbəsində baş laborant vəzifəsində əmək fəaliyyətinə başlayıb.\nE.Yusifov 1990-cı ildə SSRİ Elmlər Akademiyasının Kristalloqrafiya İnstitutunun əyani aspiranturasını bitirib. O, “Micrococcus lysodeikticus bakteriyasından ayrılmış katalaza fetmentinin 3A dəqiqlikdə rentgen-struktur analizi” mövzusunda namizədlik dissertasiyasını müdafiə edib. 2009-cu ildə isə Azərbaycan Respublikasının Prezidenti yanında Ali Attestasiya Komissiyasının qərarı ilə dosent elmi adını alıb.\nAlim 2000-2002-ci illərdə Ekologiya və Təbii Sərvətlər Nazirliyinin Meşəçilik Elmi Tədqiqat İnstitutunda direktor müavini, 2005-2016-cı illərdə AMEA-nın Zoologiya İnstitutunda İnformasiya və innovasiya şöbəsinin müdiri vəzifələrində çalışıb, 2016-cı ildən isə həmin institutun direktorudur. O, 2005-2016-cı illərdə MTN-in Heydər Əliyev adına Akademiyasında dosent, mülki-müəllim kimi dərs aparıb.\nBir çox yerli və xarici jurnalların redaksiya heyətinin üzvü olan alim Azərbaycanın “Qırmızı Kitabı”nın (fauna) ikinci nəşri üçün materialların hazırlanmasında yaxından iştirak edib. E.Yusifov 60-dan çox elmi-kütləvi məqalənin, 5 monoqrafiya, 4 kitab, 1 ekoxəritə və 3 kitabçanın həmmüəllifidir.\nOnun müəllifi olduğu “Abşeron yarımadasının təbiət abidələri” kitabı biomüxtəlifliyin mühafizəsi, ekoloji maarifləndirmə və ekoloji turizm baxımından faydalıdır. Belə ki, kitabda Abşeron yarımadasının landşaftı, floristik, geoloji-paleontoloji təbiət abidələri, onların ərazi üzrə paylanması, nadir və nəsli kəsilməkdə olan canlılar haqqında sistemli şəkildə məlumatlar yer alıb. Eyni zamanda, Azərbaycan florasına xas olan yüzdən artıq bitki növünün təsviri verilib, ilk dəfə olaraq bir çox nadir təbiət abidələrinin orijinal fotoşəkilləri təqdim edilib, ekoloji xəritələr çəkilib.\nAlimin həmmüəllifi olduğu “Ekoloji menecment” dərs vəsaiti ali məktəb tələbələri ilə yanaşı, ətraf mühitin mühafizəsi ilə məşğul olan mütəxəssislər və geniş oxucu kütləsi üçün dəyərli məlumat mənbəyidir. İki hissədən ibarət olan dərsliyin birinci cildində ekoloji təfəkkürün tarixi, biosenozlar, ekosistemlər, maddələrin dövranı, ekoloji amillər barədə ətraflı məlumat verilib. İkinci cilddə isə canlı aləm, qlobal ekoloji problemlər, ətraf mühit və insan sağlamlığı, cəmiyyət-təbiət münasibətləri və s. bəhs olunur.\nO, BP şirkətinin IV Respublika Bioloji Müxtəliflik müsabiqəsinin birinci mükafatı, V Respublika Bioloji Müxtəliflik müsabiqəsinin II mükafatı, VI Respublika Bioloji Müxtəliflik müsabiqəsinin birinci mükafatına layiq görülüb. Alim 2018-ci ildə parlamentinsesi.az saytı tərəfindən ictimaiyyət arasında keçirilmiş rəy sorğusunun nəticələrinə əsasən "Şərəfli ömür" fəxri diplomuna, 2019-cu ildə isə Azərbaycan Respublikası Ekologiya və Təbii Sərvətlər Nazirliyi tərəfindən ekologiya və biolojimüxtəlifliyin qorunması sahəsində səmərəli fəaliyyətinə görə Fəxri fərmana layiq görülüb.\nElman Yusifovu 60 illik yubileyi münasibətilə təbrik edir, ona möhkəm can sağlığı və fəaliyyətində uğurlar arzu edirik!


Avtoyuyucu tələb olunur Xirdalanda\nElan nömrəsi: 598796\nSalam. Təcili 40 -ın 60 % -ə işləyəcək məsuliyyətli işində peşəkar və müştərilərə gülərüz avtoyuyucu tələb olunur. Bu işdə təcrübəsi olanlara üstünlük veriləcək. Yaş həddi 20 - 28. Ətraflı məlumat üçün nömrə ilə əlaqə saxlayın. Avtoyuma XIRDALAN şəhərində Heydər Parkının yanında yerleşir. 2 nəfər işləmək istəyən olsa öz 40% -dən bölüşəcək.\nBaxılıb: 127 , Tarix: 27.07.2020 Göndər